title: Salama (Wally West)

text: Keystonessa West alkoi seurustella aiemmin tapaamaansa toimittajan Linda Parkin kanssa ja sai työpaikan automekaanikkona poliisiasemalta. Uudessa kaupungissa hän kohtasi uusia vastustajia, kuten Professori Zoomin, joka yritti huijata sankaria tekeytymällä jo kuolleeksi Barry Alleniksi. West onnistui voittamaan Zoomin ensimmäisen Salaman Jay Garrickin, sekä Johnny Quickin ja Max Mercuryn avustuksella.


title: Salama (Wally West)

text: HenkilötiedotWally West nähtiin ensimmäisen kerran Salaman roolissa animaationa vuonna 1997 "Teräsmies"-animaatiosarjan jaksossa ”Speed Demons”, jossa hahmon äänenä toimi Charlie Schlatter. Salama juoksi kilpaa Teräsmiehen kanssa, joutuen samalla taistelemaan Säävelhoa vastaan. Tuolloin Salaman henkilöllisyyttä ei paljastettu, mutta vuonna 2001 alkanut ja samaan universumiin kuulunut "Justice League" -sarja paljasti toisen tuotantokauden päätös jaksossa Salaman olleen Wally West.


title: Salama (Wally West)

text: "Justice Leaguessa" Salama oli sekoitus Barry Allenia ja Wally Westia. Hän sai voimansa Allenin tavoin laboratoriossa, jonne salama iski. Lisäksi sarjassa West oli myös Oikeuden Puolustajien pääjäseniä, sekä spin-off-sarjassa "Justice League Unlimited", jossa paljastettiin Salaman asuneen Central Cityssä ja työskennelleen poliisiaseman laboratoriossa. Paikallisen kaupungin toimittajana oli kuitenkin Linda Park, joka sarjakuvissa on Wally Westin vaimo. Sarjassa Park oli ihastunut Salamaan, eikä esiintynyt yhtä jaksoa enempää. Salaman äänenä toimii Michael Rosenbaum.


title: Salama (Wally West)

text: West esiintyi ensimmäisen kerran elokuvassa "" vuonna 2010, jossa hahmon äänenä toimi Josh Keaton.


title: Salama (Wally West)

text: Salama kuului elokuvassa Oikeuden Puolustajiin, jotka päättivät matkata rinnakkaisuniversumiin Lex Luthorin pyytäessä apua pelastaa universuminsa rikollisilta, jotka olivat Oikeuden Puolustajien vastakohtia. Salaman vastakohtana oli Johnny Quick. Se taisteli aluksi rinnakkaisuniversumin Kumimiestä vastaan ja myöhemmin ryhmän suunniteleman hyökkäyksen päätteeksi Johnny Quickia ja hänen kätyreitään vastaan yhdessä Metsästäjä Marsilaisen kanssa. Myöhemmin se otteli uudelleen Quickia vastaan elokuvan lopulla, mutta taistelu päättyi kun kaikki huomasivat Owlmanin suunnitelleen tuhoavan kaikki universumit. Batman tarvitsi nopean kaverin ylläpitämään rikkinäisen portaalin, jolloin Salama ehdotti olevansa vapaaehtoinen, mutta Batman väitti hänen olevan hidas tehtävää varten. Sen sijaan Quick halusi suorittaa tehtävän ja auttoi Batmania pääsemään samaiseen universumiin Owlmanin kanssa. Estettyään Owlmanin Batman palasi takaisin, jonka seurauksena Johnny Quick oli vanhentunut huomattavasti. Salama huomasi tämän myötä Batmanin säilyttäneen hänen henkensä.


title: Fredrik Almqvist

text: Sven Fredrik Almqvist (s. 5. toukokuuta 1945 Uusikaarlepyy) on suomalainen lääkäri ja emeritusprofessori. Hän toimi pitkään Helsingin yliopiston lasten- ja nuorisopsykiatrian professorina ja Lastenlinnan sairaalan ylilääkärinä. Almqvist oli Espoon kaupunginvaltuuston jäsen (sd.) 1997–2012.


title: Fredrik Almqvist

text: Almqvist syntyi kunnanlääkäriperheeseen Uudessakaarlepyyssä. Hän on kirjoittanut lapsuudestaan ja nuoruudestaan pakinoita Jakobstads Tidningiin. Almqvist valmistui ylioppilaaksi vuonna 1964 (Jacobstads samlyc.) ja lääketieteen lisensiaatiksi Helsingin yliopistosta vuonna 1972 ja lastenpsykiatrian erikoislääkäriksi vuonna 1978. Almqvist väitteli lääketieteen ja kirurgian tohtoriksi vuonna 1983. Vuonna 1985 hän erikoistui myös nuorisopsykiatriaan.


title: Fredrik Almqvist

text: Almqvist työskenteli terveyskeskus- ja koululääkärinä 1972-73, HYKS:n apulaislääkärinä eri osastoilla 1973-74 ja erikoistuvana lääkärinä psykiatrian klinikalla 1975-77. Suomen Akatemian tutkimusassistentti ja Helsingin yliopiston assistentti 1977-78. Apulaisopettaja HYKS:in lastenpsykiatrian klinikalla ja erikoislääkäroinä HYKS:in Lastenlinnan sairaalassa 1978–1981. Almqvist työskenteli vuosina 1982–1987 Folkhälsanin nuorisopsykiatrina ja ylilääkärinä. Hän oli Tampereen yliopiston lasten- ja nuorisopsykiatrian professori vuosina 1983–1984 ja 1986–1989, minkä jälkeen hän siirtyi Helsingin yliopiston lastenpsykiatrian professoriksi vuonna 1989.


title: Fredrik Almqvist

text: Tutkimuksessaan Almqvist on keskittynyt psyykkisten sairauksien epidemiologiaan, fenomenologiaan ja kehityspsykopatologiaan sekä psykoterapian tuloksellisuuden arviointiin. Kansainvälisessä toiminnassaan hän on keskittynyt erityisesti tieteellisen jatkokoulutuksen kehittämiseen pohjoismaisena yhteistyönä. Almqvist on julkaissut yli 150 tieteellistä julkaisua lasten-, nuoriso- ja sosiaalipsykiatriasta ja yli sata artikkelia päivälehdissä.


title: Fredrik Almqvist

text: Almqvist oli Espoon kaupunginvaltuuston jäsen 1997–2012 ja kaupunginhallituksen jäsen 2005–2008. Vaalikaudella 2001–2004 hän oli kaupungin sosiaali- ja terveyslautakunnan puheenjohtaja. Hän oli SDP:n ehdokas europarlamenttivaaleissa 1999 ja 2009. Hän on ollut myös eduskuntavaaliehdokkaana vuosien 1995 ja 2011 vaaleissa.


title: Fredrik Almqvist

text: Almqvist on naimisissa ja hänellä on kuusi lasta.


title: Keisarillisen Rooman historia

text: Keisarillisen Rooman historia () on roomalaisen historioitsijan senaattori Tacituksen toinen pääteos. "Keisarillisen Rooman historia" kertoo keisari Tiberiuksen valtaannoususta vuonna 14 aina Neron kuolemaan. Kirjoja teoksessa oli ilmeisesti kuusitoista mutta osia kirjoista 5. ja 16. puuttuu, ja kirjat 7–10 puuttuvat kokonaan.


title: Keisarillisen Rooman historia

text: Teoksen nimi "Annales" on käsikirjoituksissa "Ab excessu divi Augusti". Nimi "Annales" eli vuosikirjat on peräisin 1500-luvulta. Annaalit on kuvaileva nimi kirjoille, jotka kirjasivat maailman tapahtumia aikajärjestyksessä vuosi vuodelta. Suomeksi teos ilmestyi nimellä "Keisarillisen Rooman historia" vuonna 1969 Antiikin klassikot -sarjassa.


title: Keisarillisen Rooman historia

text: Tacitus oli itse nuori keisari Neron aikana, joten hän kirjoittaa tapahtumista, jotka ovat tapahtuneet lähellä hänen omaa aikaansa. Tacitus kuvaa muun muassa kristinuskon alkuvaiheita.


title: Nenäfetisismi

text: Nenäfetisismi eli nasofilia on seksuaalinen fetisismi, jossa seksuaalinen kiinnostus kohdistuu tietyn näköisiin neniin tai esimerkiksi sieraimiin. Se on partialismi eli tiettyyn tarkkaan ruumiin osaan kohdistuva fetisismi. Fetisismi voi ilmetä haluna olla fyysisessä kosketuksessa tietynlaisen nenän kanssa tai fantasioina penetroida sieraimia. Eräisiin fantasioihin saattavat kuulua esimerkiksi tekonenät.


title: Dub (Skotlanti)

text: Dub ("Dub mac Maíl Coluim", myös Dubh tai Duff k. 966) oli Skotlannin kuningas. Hän oli Malcolm I:n poika. Edellisen kuninkaan, Malcolmin pikkuserkun Indulfin poika Culen yritti riistää häneltä kruunun kahdesti, ja onnistui jälkimmäisellä kerralla Morayssa.


title: Culen

text: Culen ("Cuilén mac Illuilb" k. 971) oli Skotlannin kuningas keskiajalla. Hän oli kuningas Indulfin poika, mutta Indulfin kuoltua kruunu meni vanhimmalle miespuoliselle sukulaiselle Dubille silloisen vallanperimyslain mukaan. Culen onnistui riistämään kruunun Dubilta, mutta menetti itse henkensä viisi vuotta myöhemmin Lothianissa taistelussa Strathclyden kuningasta vastaan. Culenin kuoltua hänen veljensä Amlaib ja Dubin veli Kenneth kiistelivät vallasta, lopulta Kenneth surmasi Amblaibin vuonna 977


title: Henry Forssell

text: Henry Forssell (s. 25. joulukuuta 1947) on suomalainen entinen jalkapalloilija.


title: Henry Forssell

text: Puolustajana pelanneen Forssellin kasvattajaseura oli Malmin Palloseura, josta hän siirtyi HIFK:n riveihin. HIFK putosi Mestaruussarjasta kauden 1966 päätteeksi ja vuotta myöhemmin Forssell siirtyi Helsingin Jalkapalloklubiin. Forssell pelasi HJK:ssa 13 kautta, joiden aikana hän voitti Suomen mestaruuden vuosina 1973 ja 1978. Hän pelasi uransa aikana kaikkiaan 287 pääsarjaottelua, joissa hän teki 19 maalia. Forssell valittiin HJK:n 90-vuotisjuhlien yhteydessä seuran Hall of Fameen.


title: Henry Forssell

text: Maajoukkueessa Forssell pelasi 15 ottelua.


title: Kenneth II

text: Kenneth II ("Cináed mac Maíl Choluim" 932–995) oli Skotlannin kuningas keskiajalla. Hän oli kuningas Malcolm I:n poika ja Dubin veli. Edellisen kuninkaan Culenin kuoltua tämän veli Amblaib ja Kenneth kiistelivät vallasta, lopulta Kenneth surmasi Amblaibin vuonna 977. Iso osa Kennethin valtakautta kului konflikteissä. Englantilaiset hyökkäilivät etelästä, viikingit ja pienet klaanipäälliköt pohjoisesta. Kenneth vahvisti suhteitaan Irlantiin menemällä naimisiin sikäläisen prinsessan kanssa.


title: Konstantin III (Skotlanti)

text: Konstantin III ("Causantín mac Cuiléin", 971–997) oli Skotlannin kuningas keskiajalla. Hän oli kuningas Culenin poika ja nousi valtaan surmaamalla edeltäjänsä, pikkuserkkunsa Kenneth II:n. Hän hallitsi vain kaksi vuotta ja sai surmansa taistelussa Rathinveramonissa lähellä Edinburghia.


title: Mikk Pahapill

text: Mikk Pahapill (s. 18. heinäkuuta 1983 Kuressaari) on virolainen moniottelija. Hänen ennätyksensä kymmenottelussa on 8298 pistettä, jonka hän saavutti sijoittuessaan neljänneksi Barcelonan EM-kilpailuissa 2010. Pahapilliä valmentaa entinen seitsenottelija sekä vuoden 1997 MM-pronssimitalisti Remigija Nazarovienė.


title: Mikk Pahapill

text: Pahapillin suurin saavutus arvokisoissa on seitsenottelun sisäratojen EM-kulta Torinosta 2009. Hän otteli mestaruussarjassa ennätyspisteensä 6362. Vuonna 2002 Pahapill oli 19-vuotiaiden MM-kilpailuissa yhdeksäs. Helsingin MM-kilpailuissa 2005 hän oli kahdestoista, Pekingin olympialaisissa 2008 yhdestoista, Pariisin sisäratojen EM-kilpailuissa 2011 kolmastoista ja Daegun MM-kilpailuissa 2011 yhdeksäs.


title: Mikk Pahapill

text: Pahapill on 196 senttimetriä pitkä ja painaa 93 kilogrammaa.


title: Mikk Pahapill

text: Pahapill jäi Euroopan-mestaruussarjassaan vain 12 pistettä Erki Noolin nimissä olevasta Viron ennätyksestä.


title: Life With Lucy

text: Life With Lucy oli yhdysvaltalainen tilannekomediasarja, jota American Broadcasting Company esitti Yhdysvalloissa kahdeksan jakson verran vuonna 1986. Sarjan päätähtenä oli tuolloin jo 75-vuotias Lucille Ball. Sarjan katsojaluvut olivat pettymys, eikä kaikkia tehtyjä jaksoja esitetty.


title: Life With Lucy

text: Lucille Ball suostui tekemään sarjan, ainoastaan jos sarjan käsikirjoittajina toimisivat Bob Carroll Jr. ja Madelyn Davis, jotka olivat olleet käsikirjoittamassa jo Ballin 1950-luvun sarjaa "I Love Lucya". Lisäksi Ball halusi pitkäaikaisen yhteistyökumppaninsa Gale Gordonin mukaan sarjaan.


title: Life With Lucy

text: Sarjassa Ball esittää leskeksi jäänyttä Lucy Barkeria, joka muuttaa asumaan yhteen tyttärensä perheen kanssa. Lucy Barker omistaa puolet rautakaupasta, yhdessä edesmenneen aviomiehensä liikekumppanin Gale Gordonin esittämän Curtis MacGibbonin kanssa.


title: Life With Lucy

text: "Life With Lucy"n katsojaluvut olivat pettymys, ja kriitikoiden palaute negatiivinen. Sarjan esitykset keskeytettiin kahdeksannen jakson jälkeen, vaikka niiden lisäksi olisi valmiina ollut viisi jaksoa lisää. Sarjaa ei ole koskaan esitetty uusintana, eikä sitä myöskään ole julkaistu DVD-levyllä.


title: Nelma

text:
Nelma ("Stenodus leucichthys") on suurikokoinen, siikojen alaheimoon ("Coregoninae") kuuluva lohikala.
Nelma on suurisuinen kala, jolla on ulostyöntyvä alaleuka. Selkäevä on korkea ja terävä. Kala on hopeanhohtoinen ja päältä vihreän, sinisen tai ruskean sävyinen. Aikuiset nelmat voivat painaa 14–25 kg ja kasvaa yli metrin pituiseksi. Kalan liha on vaaleaa, makeaa ja hieman öljyistä.


title: Nelma

text:
Nelmalla on kaksi erillistä levinneisyysaluetta, joiden kalat on perinteisesti luokiteltu eri alalajeiksi, mutta joita viime aikoina on käsitelty myös erillisinä lajeina.
Nuori nelma syö ensin planktonia ja siirtyy sitten saalistamaan pikkukalaa. Nelma elää niin järvissä, joissa kuin jokisuiden murtovesissä. Se on vaelluskala, joka voi vaeltaa 1 500 km kutupaikalleen, Volgassa jopa 3 000 km. Sukukypsien, yli 5–8-vuotiaiden kalojen kutuvaellus ylävirtaan alkaa jäiden lähtiessä. Kudun jälkeen kalat palaavat alavirtaan, ja ilmeisesti kutevat uudelleen vasta kahden tai useamman vuoden kuluttua.


title: Nelma

text:
Myös arktisen (ala)lajin nelmaa on pitkään kasvatettu laitoksissa Venäjällä, aluksi luontoon istutettavaksi. Suomessa on 2010-luvulla aloitettu nelman kalanviljelykasvatustutkimus, joka tähtää kokonaan viljelylaitoksissa kasvatettavan ruokakalan tuottamiseen. Emokalat kokeisiin on tuotu Vologdan alueelta Vienanjoen vesistön Kubinskojejärven viljelykannasta.
Syksyllä 2016 kasvatuskokeilun kerrottiin edenneen siihen mennessä hyvin. Ensimmäinen Suomessa kasvatettu nelmojen emokalasukupolvi oli jo saatu tuotettua.


title: Vancouverin kansainvälinen lentoasema

text: Vancouverin kansainvälinen lentoasema (; ) on lentoasema Vancouverin metropolialueella 12 kilometriä kaupungin keskustasta, Brittiläisessä Kolumbiassa, Kanadassa. Se sijaitsee Richmondin kaupungissa.


title: Vancouverin kansainvälinen lentoasema

text: Vuonna 2008 lentoasema oli Kanadan toiseksi vilkkain Toronton lentoaseman jälkeen, 17,8 miljoonalla matkustajalla. Lentoasemalta on useita vuoroja Aasiaan, Eurooppaan, Oseaniaan, Yhdysvaltoihin, Meksikoon, Länsi-Intiaan ja useisiin Kanadan kohteisiin. Skytrax nimitti lentoaseman parhaaksi Pohjois-Amerikan lentoasemaksi vuonna 2007, samana vuonna se säilytti Kanadan parhaan lentoaseman tittelin. Lentoasema on Air Canadan, WestJetin ja Air Transatin solmukohde.


title: Howard Da Silva

text: Howard Da Silva (oik. Howard Silverblatt 4. toukokuuta 1909 Cleveland, Ohio – 16. helmikuuta 1986 Ossining, New York) oli yhdysvaltalainen näyttelijä. Da Silva esiintyi muun muassa elokuvissa "Kersantti York" (1941), "Mysteerio sininen dahlia" (1946), "David ja Lisa" (1962) ja "FBI:n salaisuudet" (1977).


title: Howard Da Silva

text: Da Silva joutui niin sanotulle Hollywoodin mustalle listalle näyttelijä Robert Taylorin epäamerikkalaista toimintaa tutkivalle komitealle antaman vapaaehtoisen todistuksen ansiosta. Da Silva itse kieltäytyi vastaamasta syytöksiin.


title: Charles Darwin -yliopisto

text: Charles Darwin -yliopisto on australialainen vuonna 2004 perustettu yliopisto, joka perustettiin yhdistämällä kaksi Pohjoisterritorion yliopistoa. Vuonna 2007 yliopistolla on 20 098 opiskelijaa.


title: Charles Darwin -yliopisto

text: Vuonna 2016 Charles Darwin -yliopisto valittiin maailman 20 lupaavimman joukkoon konsulttiyritys Firetailin raportissa yliopistoista, jotka voivat nousta maailman eliittiin vuoteen 2030 mennessä. (Suomesta listalle pääsi Lappeenrannan teknillinen yliopisto.)


title: John Rambo (poliitikko)

text: John Rambo (1661 Philadelphia, Pennsylvania, Uudet-Alankomaat – 17. lokakuuta 1741 Gloucesterin piirikunta, New Jersey) oli amerikkalainen poliitikko, nuorin ruotsalaisen maahanmuuttajaperheen kahdeksasta lapsesta. John Rambo oli ensimmäinen ruotsalainen maahanmuuttaja, joka valittiin New Jerseyn valtuustoon. Hän toimi myös Gloucester Countyn oikeuden tuomarina vuodesta 1695 vuoteen 1697. Vuonna 1685 Rambo meni naimisiin Brigitta Cockin kanssa. He saivat 11 lasta.


title: John Rambo (poliitikko)

text: Rambon isä, Peter Gunnarsson Rambo (1612 Göteborg, Ruotsi – 1698 Pennsylvania), oli yksi Uuden Ruotsin ensimmäisistä kolonisteista.


title: Gringos Locos

text: Gringos Locos on suomalainen hard rock -yhtye.


title: Gringos Locos

text: Helsinkiläinen Gringos Locos oli 1980-luvun lopussa yksi suomalaisen hard rockin suurimmista vientitoivoista. Yhtyeen musiikki keräsi faneja myös kotimaassa, mutta erityisen suosittua se oli Britanniassa, jossa he esiintyivät ensimmäisenä suomalaisena yhtyeenä maineikkaalla Wembley Arenalla sekä Yhdysvalloissa. Kiinnostus kansainvälisillä markkinoilla oli tuolloin niin suuri, että yhtye solmi vuonna 1987 seitsemän albumin sopimuksen maailman toiseksi suurimman levy-yhtiön Polygramin kanssa. Yhtyeen jäseniä on sittemmin nähty muun muassa Leningrad Cowboysin ja brittiläisen Wishbone Ashin riveissä.


title: Gringos Locos

text: Yhtye julkaisi neljännen albuminsa "Second Coming of Age" kesällä 2009.


title: Operaatio Hats

text: Operaatio Hats oli peitenimi ensimmäiselle suurelle Maltan huoltosaattueelle, joilla Yhdistynyt kuningaskunta huolsi akselivaltojen saartamaa Maltaa sekä Egyptissä olevia joukkojaan toisessa maailmansodassa. Operaatio toteutettiin 29. elokuuta – 2. syyskuuta 1940 lähtösatamanaan Aleksandria.


title: Operaatio Hats

text: Hats oli lyhenne sanonnasta Hands Across The Sea.


title: Operaatio Hats

text: Laivaston komentaja oli Pohjois-Afrikan tilanteen kriittisyyden vuoksi valmistellut kaksi vaihtoehtoista suunnitelmaa materiaalin toimittamiseksi Länsiaavikon joukoille Egyptiin. Operaatio Hats oli perussuunnitelma, jossa Englannista lähtenyt saattue kiertäisi Hyväntoivonniemen Aleksandriaan, josta toimitettaisiin huoltomateriaalia Maltalle.


title: Operaatio Hats

text: Mikäli saataisiin tiedustelutiedoista vahvistus, että Italian Libyaan sijoitetut joukot olisivat valmiit hyökkäämään Egyptiin ja toisaalta Englannista lähtenyt huoltosaattue ei olisi vielä ohittanut Gibraltaria, niin saattue pysähtyisi Gibraltarille vaunumiehistöjen siirtämiseksi muista aluksista kahteen panssarivaunuja kuljettavaan alukseen, jotka menisivät Välimeren kautta kulkevaa reittiä Aleksandriaan. Loppuosa saattueesta kiertäisi edelleen Hyväntoivonniemen reittiä. Tämä variaatio oli operaatio Bonnet.


title: Operaatio Hats

text: Libyan joukkokeskityksiä selvittäneet tiedustelulennot eivät vahvistaneet nopeaa hyökkäystä, joten operaatio Bonnet hylättiin.


title: Operaatio Hats

text: Välimeren laivaston komentaja lähetti sopimuksen mukaan neljä hävittäjää (Force A) Gibraltarille avustamaan saattueen osana Välimeren laivastoon siirrettävien alusten (Force F) suojaamisessa Sisilian kapeikossa. Hävittäjät lähtivät 22. elokuuta 1940 Maltalta, mutta "HMS Hostile" ajoi 23. elokuuta kello 03.17 miinaan ja upposi Bonin niemimaan edustalla. "HMS Nubianiin" tuli konevika ja se joutui palaamaan Maltalle korjattavaksi. "HMS Mohawk" ja "HMS Hero" palasivat myös Maltalle kuljettaen "HMS Hostilen" eloonjääneitä. "HMS Janus" määrättiin korvaamaan uponnut "HMS Hostile". "HMS Nubian", "HMS Mohawk", "HMS Janus" ja "HMS Hero" saapuivat 29. elokuuta Gibraltarille.


title: Operaatio Hats

text: Saattue MF2, jossa olivat rahtialukset "SS Cornwall", "SS Volo" ja "RFA Plumleaf", lähti 29. elokuuta iltapäivällä saattajinaan neljä hävittäjää kohti Maltaa.


title: Operaatio Hats

text: Välimeren laivasto lähti 30. elokuuta kello 06.00 Aleksandriasta jaettuna kahteen erilliseen osastoon. Pääosastossa olivat taistelulaivat "HMS Warspite" ja "HMS Malaya", lentotukialus "HMS Eagle", risteilijät "HMS Orion" ja HMAS "Sydney" sekä kymmenen hävittäjää. Toinen osasto oli 3. Risteilijäviirikkö, jossa olivat risteilijät "HMS Kent", "HMS Gloucester" ja "HMS Liverpool" sekä kolme hävittäjää. Pääosasto purjehti suoraan länteen 16 solmun nopeudella. Italialainen tiedustelukone havaitsi kello 15.30 laivasto-osaston. Risteilijäviirikkö purjehti Kason kapeikosta Aegean meren eteläosien kautta ja kohtasi pääosaston 31. elokuuta iltapäivällä 50 mailia etelään Matapanin niemimaasta.


title: Operaatio Hats

text: Italian ilmavoimien koneet aloittivat 31. elokuuta puolilta päivin hyökkäykset laivasto-osastoa vastaan sen ohitettua Kreetan lounaiskulman. Pian ilmahyökkäysten alettua 3. risteilijäviirikkö sai käskyn suojata rahtialuksia, kunnes palaisi pääosastoon kello 20.00. SS "Cornwalliin" osui kello 16.30 takakannelle pommi, joka tuhosi peräsimen, radioantennin sekä molemmat takakannen tykit. Alukseen syntyi vuoto ja tulipalo, joka räjäytti ammusvaraston. Aluksen kapteeni sai kuitenkin tulipalon hallintaan ja kykeni seuraamaan saattueen mukana ohjaten alusta potkureilla.


title: Operaatio Hats

text: "HMS Eaglen" lentokone ilmoitti 31. elokuuta kello 18.15 osaston ollessa 70 mailia lounaaseen Matapanin niemimaasta havainneensa vihollislaivaston, jossa oli kaksi taistelulaivaa, seitsemän risteilijää ja kahdeksan hävittäjää, 140 mailia luoteeseen laivasto-osastosta. Viholliset purjehtivat kaakkoon. Pääosasto otti ilmoituksen saatuaan kurssin kohti etelää lähemmäksi saattuetta ja sitten noin 50 mailia kaakkoon. Pääosaston ollessa noin 20 mailia saattueesta se kääntyi 260 astetta ja laski nopeuden 13 solmuun kyetäkseen torjumaan mahdollisen pinta-alushyökkäyksen.


title: Operaatio Hats

text: Aikaisemmin iltapäivällä sukellusvene "HM Parthian" oli hyökännyt neljän risteilijän ja viiden hävittäjän osastoa vastaan. Sukellusvene oli laukaissut kuusi torpedoa osumatta.


title: Operaatio Hats

text: Force H lähti 30. elokuuta kello 08.45 Gibraltarilta jaettuna kahteen erilliseen osastoon Force B:hen ja Force F:ään. Force B:ssä olivat taisteluristeilijä "HMS Renown", lentotukialus "HMS Ark Royal", risteilijä "HMS Sheffield" ja kaksitoista hävittäjää. Force F:ssä, joka oli saapunut Välimeren laivastosta vahvistukseksi, olivat taistelulaiva "HMS Valiant", lentotukialus "HMS Illustrious", ilmatorjuntaristeilijät "HMS Coventry", "HMS Calcutta" sekä Välimeren laivaston lähettämät neljä hävittäjää.


title: Operaatio Hats

text: "HMS Ark Royalin" Blackburn Skuat ampuivat alas 31. elokuuta iltapäivällä kaksi tiedustelukonetta, jotka olivat varjostamassa laivasto-osastoa.


title: Operaatio Hats

text: Hävittäjät "HMS Velox" ja "HMS Wishart" erkanivat 31. elokuuta kello 22.00 osastosta luodakseen viestiliikennettä Baleaarien pohjoispuolella. Tämän tarkoituksena oli aiheuttaa mielikuva, että osasto olisi purjehtimassa 1. syyskuuta vastaisena yönä Genovan lahdelle. Samalla viestiliikenteellä oli tarkoitus peittää "HMS Ark Royalin" ja lentokoneiden välinen viestitys.


title: Operaatio Hats

text: Hävittäjien poistumisen jälkeen kello 22.00 loppu osasto kääntyi sovitusti ilman viestiliikennettä kaakkoon. "HMS Ark Royalilta" nousi 1. syyskuuta kello 03.25 yhdeksän 800. ja 803. laivueiden Fairey Swordfishiä hyökätäkseen Elman lentokentälle laivasto-osaston saavuttua 150 mailin päähän Cagliarista. Lentokoneet pudottivat pomminsa kentälle 3000 jalasta osuen parakkeihin, kentän rakennuksiin ja kentällä olleisiin koneisiin. Kaikki koneet palasivat tukialukselle ja ilmoittivat palattuaan havainneensa sukellusveneen pinnalla kymmenen mailia osaston etupuolella. Palaavat koneet olivat havainneet myös seitsemän pommikoneen ryhmän 80 mailia laivasto-osastosta pohjoiseen.


title: Operaatio Hats

text: Force B erosi 1. syyskuuta kello 22.00 saattueesta 40 mailia pohjoiseen Keith Rocksista. Force F suuntasi Maltalle kohtaamaan Välimeren laivaston suojaaman Aleksandriasta saapuneen saattueen.


title: Operaatio Hats

text: Force B suuntasi länteen tehtävänään suorittaa toinen hyökkäys Cagliarille, mutta tämä epäonnistui tiheän sumun ja heikkotehoisten valaisurakettien vuoksi. Muutaman havaittuihin valoihin kohdistuneen hyökkäyksen jälkeen koneet pudottivat pomminsa mereen ja palasivat 2. syyskuuta kello 08.00 "HMS Ark Royalille". Force H (B) saapui 3. syyskuuta kello 11.00 Gibraltarille.


title: Operaatio Hats

text: Tykkivene "HMS Aphiksen" oli tarkoitus purjehtia Maltalta Aleksandriaan, mutta purjehdus peruuntui korjauksissa tapahtuneiden viivytysten vuoksi.


title: Operaatio Hats

text: Puolalainen hävittäjä "ORP Garland" purjehti Maltalta Gibraltarin kautta Englantiin. ORP "Garland" lähti 2. syyskuuta Maltalta neljän 13. Hävittäjälaivueen hävittäjän kanssa kohti Gibraltaria. Osasto joutui ilmapommituksen kohteeksi 4. syyskuuta iltapäivällä Algerin edustalla, jolloin ORP "Garland" vaurioitui lähelle osuneesta pommista. "HMS Griffin" otti aluksen hinaukseen ja osasto saapui 5. syyskuuta Gibraltarille.


title: Operaatio Hats

text: Italian hyökkäys Egyptiin alkoi 13. syyskuuta, jolloin Englannista lähtenyt saattue oli risteilijöiden "HMS Ajax" ja "HMS York" saattamina Durbanissa. Saattue saapui Aleksandriaan 24. syyskuuta.


title: Media Molecule

text: Media Molecule on Guildfordissa, Englannissa toimiva pelistudio. Se perustettiin tammikuussa 2006, ja maaliskuun 2. 2010 Sony ilmoitti ostaneensa pelitalon osaksi itseään.


title: Media Molecule

text: Media Moleculen ensimmäinen peli, LittleBigPlanet julkaistiin 2008, ja siitä tuli yksi PlayStation 3 -konsolin tunnetuimmista peleistä joka voitti useita vuoden peli -palkintoja. Media Molecule on kehittänyt peliin myös runsaasti PlayStation Storesta ladattavaa DLC-lisäsisältöä. Pelin jatko-osa, LittleBigPlanet 2 ilmestyi 19. tammikuuta 2011 Media Molecule on voittanut yli 20 paras studio -palkintoa.


title: Pasi Sinikunnas

text: Pasi ”Basso” Sinikunnas (s. 11. heinäkuuta 1967 Jyväskylä) on entinen suomalainen jääkiekkoilija. Hän edusti pääosan urastaan jyväskyläläisiä Diskosta ja JYPiä. Kausina 1992–1995 hän oli lyhyen aikaa myös SM-liigan Reipas Lahdessa, ensimmäisen divisioonan Kokkolan Hermeksessä ja toisen divisioonan Kotkan Titaaneissa. Kaudella 1996–1997 hän teki Diskoksessa kakkosdivisioonan yhden kauden piste-ennätyksen tehtyään 36:ssa ottelussa tehopisteet 64+86=150.


title: Hospitaaliveljeskunta

text: Hospitaaliveljeskunnat eli hospitaliitit (, vierasystävällinen) olivat köyhiä, sairaita ja pyhiinvaeltajia hoitavia katolisia järjestöjä. Varhaisimmat veljeskunnat perustettiin jo ristiretkiaikaan varhaiskeskiajalla. Myös samankaltaisia naisjärjestöjä on perustettu. Tällaisia hengellisiä järjestöjä olivat esimerkiksi Antonius-veljeskunnat, Pyhän Hengen veljeskunta ja johanniitat, joista myöhemmin tuli maltalaisritarikunta.


Venäjän kerrostalopommeja koskevat salaliittoteoriat ovat salaliittoteorioita syyskuussa 1999 Moskovassa ja kahdessa muussa kaupungissa räjähtäneistä kerrostalopommeista, jotka surmasivat 300 ihmistä. Virallisen näkemyksen mukaan syylliset olivat tšetšeenit. Elokuun alussa hyökkäsi tšetšeenijoukko Dagestaniin, mihin Venäjä vastasi omilla toimillaan. Viranomaisille tulleen puhelinsoiton mukaan iskut olivat vastaus Venäjän toimiin Dagestanissa.


title: Venäjän kerrostalopommeja koskevat salaliittoteoriat

text: Mutta Venäjän opposition piirissä ja lännessä on esitelty teoria, jonka mukaan Venäjän turvallisuusviranomaiset räjäyttivät itse pommit ja panivat iskut tšetšeenien syyksi. Näin saatiin riittävät perusteet jo keväällä valmistellun sodan aloittamiselle. Toisen Tšetšenian sodan tarkoituksena oli estää uhkaava Venäjän hajoaminen.


text: FSB-taustaisesta pääministeri Vladimir Putinista tehtiin kansan silmissä sankari, joka käytti kovia otteita tšetšeeniterroristeja vastaan. Näin suosittu Putin voitti presidentinvaalit helposti. Lisäksi korruptiosyytteisiin joutunut presidentti Boris Jeltsin saatiin pelastettua. Hän erosi jo vuoden 1999 viimeisenä päivänä ja Putinista tuli jo ennen vaaleja virkaa tekevä presidentti. Näin Venäjä siirtyi FSB:n hallintaan. Mutta tätäkin "totuutta" on arvosteltu puolueelliseksi. Tunnetun salaliittoteoriaa käsittelevän kirjan "Venäjä kuilun partaalla" on alkujaan kustantanut Venäjän hallintoa vastustavan oligarkki Boris Berezovski.


text: Melko laajalti väitetään, että Venäjän turvallisuusviranomaiset olisivat itse tehneet terrori-iskut. Silloin niiden tarkoituksena olisi ollut kääntää kansan mieliala tšetšeenejä vastaan, aloittaa voittoisa sota ja siten estää Venäjän hajoaminen. Toinen tarkoitus olisi ollut nostaa turvallisuuspalvelun mies Vladimir Putin valtaan. Terroristeja vastaan taisteleva Putin oli kansan suosikki presidentin vaaleissa. Iskut olisi tehnyt FSB, GRU, ehkä jonkin näiden alaosastoista itsenäisesti ja/tai näitä avustava rikollistaho. Tiedetään ainakin joillain FSB:n agenteilla olleen kytkentöjä rikollisjoukkoihin. On myös väitetty, että FSB olisi itse edesauttanut muidenkin Venäjällä tapahtuneiden tšetšeenien tekemien terroritekojen tapahtumista.


text: Sen enempää islamilaisia kuin Venäjän turvallisuuspalvelu FSB:tä syyttävää "salaliittoteoriaa" ei voi kumpaakaan pitävästi todistaa. Venäjän nykyhallinnon vastustajat pyrkivät mustamaalaamaan Venäjän nykyjohtoa. Väitteitä FSB:n osallisuudesta on Venäjän viranomaisten taholta verrattu teorioihin, jonka mukaan USA tai Israel olisivat tuhonneet World Trade Centerin syyskuussa 2001. Vastustajien mielestä myös oli tiedossa Putinin käynnistämä paljon ihmishenkiä vievä Tšetšenian sota söisi Putinin kannatusta, ei lisäisi sitä. Jotkut salaliittoteoriaa tukevat todisteet ovat peräisin tunnetusti epäluotettavasta Venäjän yksityisestä lehdistöstä.


text: Räjähdykset sattuivat melko pian sen jälkeen kun Nikolai Patrušev oli nimitetty Vladimir Putinin FSB:n johtoon, ja Putinista tullut Venäjän pääministeri. Näiden arvostelijoiden mukaan Putinia tukevan salaliiton tekemien iskujen tarkoituksena olisi ollut kääntää kansan yleinen mielipide tšetšeenejä vastaan, ja näin auttaa pääministeri Vladimir Putin Venäjän johtoon. Putinista olisi väärien terrori-iskujen avulla tehty Venäjän vihollisia tšetšeenejä vastaan taisteleva sankari. Putin olisi tämän mukaan noussut valtaan häikäilemättömän juonen avulla. Tšetšeeneille ei olisi ollut kaiken järjen mukaan hyötyä näin raaoista iskuista. Väitettä turvallisuuspalvelun osuudesta tuntuisi tukevan se, että iskut loppuivat, kun Rjazanista löytyi räjähtämätön pommi. Eräänä iltana silminnäkijä näki venäläisten näköisten nuorten kantavan sokerisäkkejä kellariin. Kun poliisin pommiryhmä saapui paikalle, se näki säkki-kello-asetelman, joka näytti aidolta pommilta. Säkeissä oli jauhemaista, heksogeenin näköistä ainetta. Ensin viranomaiset julistivat tapauksen terroristien tekemäksi epäonnistuneeksi terrori-iskuksi. Sitten FSB:n johtaja Nikolai Patrušev sanoi sitä FSB:n harjoitukseksi.


text: Toisten mukaan Venäjän turvallisuuspalvelu olisi auttanut joissain toisissa yhteyksissä islamilaisterroristeja. Virallisen kannan mukaan tällaiset syytökset ovat valtaa haluavan opposition viranomaisiin kohdistamaa loanheittoa. Käytettävissä olevan varman todistusaineiston perusteella ei voi sataprosenttisen varmasti sanoa, ketkä olivat Venäjän vuoden 1999 kerrostaloräjäytysten takana.


text: Moskovskaja Pravdassa oli 2. heinäkuuta artikkeli, jossa kerrottiin "Moskovan myrskystä". Suunnitelman mukaan Moskovassa oli tarkoitus järjestää muka tšetšeenien tekemiä terrori-iskuja. Iskujen tarkoituksena oli estää Primakovin tai Lužkovin valinta presidentiksi.


text: Iskujen tarkoitus olisi ollut kääntää kansan yleinen mielipide Tšetšeniaa vastaan ja kukistaa tšetšeenien käytännössä Venäjästä riippumaton hallitus. Venäjän hallitus on aina vastustanut voimakkaasti tšetšeeniseparatistien halua erota Venäjästä. Jeltsin oli 1990-luvulla hajauttanut valtaa alueille, ja näiden pelättiin itsenäistyvän Venäjästä yksi toisensa jälkeen, kunnes Putin alkoi keskittää maata 2000-luvun alussa. Venäjän johdon mielestä Tšetšenian itsenäistyminen avaisi ovet muille Venäjän alueille itsenäistyä. Toinen iskujen päämäärä olisi ollut saada kansa turvallisuuspalvelusta lähtöisin olevan presidenttiehdokkaan Vladimir Putinin kannalle. David Satterin kirjoittaman kirjan mukaan erittäin epäsuosittu, rikossyytteitä pakoileva presidentti Boris Jeltsin oli tarkoitus pelastaa nostamalla hänen seuraajakseen vahva mies, joka takaisi väistyvän Jeltsinin koskemattomuuden oikeustoimia vastaan. Toisaalta kyse saattoi olla Putinin halusta varmistaa valta itselleen, kun Jeltsinillä oli tapana erottaa pääministereitä mielensä mukaan. Vuonna 2000 Jeltsin erosi presidentin virasta ennen aikojaan. Tämäkin saattoi olla osa petaamista muutaman kuukauden päästä järjestettäviä presidentinvaaleja varten.


text:
Kun Neuvostoliitto hajosi, entinen KGB joutui alennustilaan. Monet erosivat turvapalvelusta esimerkiksi liikemiehiksi tai poliitikoiksi. Toiset perustivat yksityisiä turvapalveluja. Joillain yksityisillä turvapalveluilla näyttää olleen yhteyksiä järjestyneeseen rikollisuuteen, samoin kuin joillain jäljelle jääneiden turvapalvelujen osilla. Esimerkiksi entisten KGB-miesten perustama muun muassa Stels-nimellä kulkenut turvayhtiö oli todellisuudessa salaisen FSB:n rikollisjärjestöjä tutkivan osaston alainen yksikkö. Tämä turvapalvelun osasto oli vuodesta 1996 alkaen UPP. Sen tarkoitus oli käyttää valtion asiamiehiä, rikollisjärjestöjä ja ääriliikeitä rikollisjärjestöjen hajottamiseen ja rikollisten murhaamiseenkin.
Mutta 1990-luvun edetessä Stels joutui lopulta rikollisten soluttamaksi, kun sen isännöimä izmailovilainen rikollisliiga nielaisi sen. Muun muassa Korzakov, Barsukov ja Trofimov suojelivat Selsiä. Stels murhautti rikollisten avulla muutamia mafiajohtajia, pankkiireja ja liikemiehiä murhaten murhat tehneet rikolliset todisteiden peittämiseksi. FSB:ssä työskennellyt yksityisen Lanoko-yhtiön edustaja, rikoksista syytetty virkailija oli Maksim Lazovski. Hän oli luultavasti isänmaallisten, korkeampien entisten KGB-miehien työrukkanen.


text: Felstinski ja Litvinenko syyttävät Lazovskia tai häntä lähellä olevia tahoja terrori-iskuista. Moskovassa oli sattunut aiemminkin outoja räjäytyksiä, esimerkiksi vuosina 1994 ja 1996. Näiden räjäytysten tarkoitus olisi ollut kääntää kansan mielipide tšetšeenejä vastaan. Silti vuoden 1996 räjäytysten aikaan Lazovski oli pidätettynä, mutta iskujen tekijänä saattoi olla joku Lazovskiin kytköksissä ollut mies. Lavovskin tekemiä rikoksia tutki 1990-luvulla Moskovan rikosmiliisi MUR ja myös FSB:n terrorisminvastaisen osaston 1. jaos UBT. UBT:n Lazovskin asioita tutkinut Jevgeni Makejev erotettiin Jevgeni Kolesnikovin noustua hänen esimiehekseen vuonna 1995. Mutta miliisi pidätti silti Lazovskin 1996, ja tämä joutui vankilaan vuonna 1997. Selvisi, että kuusi Moskovan FSB-virkailijaa kuului Lazovskin rikollisryhmään. Moskovan rikosmiliisin puolella Lazovskin rikoksia tutkinut Vladimir Iljitš Tšai murhattiin vuonna 1997, ja muillekin Lazovskin asioista perillä oleville sattui outoja asioita. Näin Lazovski vapautettiin todisteiden puutteessa vuonna 1998. Lazovski kuoli vuonna 2000 tuntemattomien ampumana. Kuolinaika huhtikuussa oli melko pian Putinin valtaan nousun jälkeen.


text: Elokuun alussa tunkeutui Dagestaniin sekalainen ryhmä muslimitaistelijoita muun muassa Šamil Basajevin johdolla julistaen valtaamaansa alueet itsenäisiksi muslimivaltion osiksi. Mutta jopa dagestanilaiset joukot taistelivat muslimisissejä vastaan. Moskova määräsi 4. elokuuta 1999 sisäministeriön joukkoja Tšumadinin ja Bothlinin piireihin. Juuri pääministeriksi nimitetty Putin sanoi 10. elokuuta Venäjän palauttavan Dagestaniin kurin. Venäjä aloitti massiivisen ilmaiskujen ja tykistön tukeman hyökkäyksensä Dagestanissa 13. elokuuta Bothlinin piirissä. Ihmisiä pakeni hyökkäyksen takia kodeistaan, mutta sissit pitivät pintansa. Lopulta kuitenkin Venäjän armeijat nujersivat tšetšeenien vastarinnan samaan aikaan kuin Moskovassa räjähteli pommeja. 25. elokuuta venäläiset lentokoneet pommittivat niitä Tšetšenian puolella olevia kyliä, jonne kapinalliset olivat paenneet. Sissit hyökkäilivät tämän jälkeenkin Dagestanissa. Venäjä ajoi massiivisella operaatiolla syyskuun puoleen väliin mennessä tšetšeenisissit pois Dagestanista. Putin vaati Tšetšenian presidentti Aslan Mashadovia pidättämään sissipäällikkö ja terroristi Basajevin tai Venäjä jatkaisi ilmaiskujaan. Tšetšenian presidentti sanoi, ettei ole Basajavin toimien takana, muttei myöskään suostunut pidättämään Dagestanin sodasta vastuussa olevaa sissipäällikkö Basajevia. Tšetšeniassa kyllä kannatettiin yleisesti maan itsenäisyystaistelua, mutta ei Basajevin johdolla. Syyskuun lopussa Putin vaati Mashadovilta muun muassa rikollisten luovuttamista, ja sanoi että vastustaa armeijalle mieshukkaa aiheuttavaa sotaa, mutta silti kannattaa maahyökkäystä bandiitteja vastaan. 1. lokakuuta Putin sanoi, ettei Mashadov ole maan laillinen hallitsija, julisti sodan Tšetšenialle ja aloitutti Tšetšenian pommitukset.


text: Paras todiste turvallisuuspalvelua vastaan lienee Rjazanin tapaus, joka julistettiin ensin epäonnistuneeksi terroriteoksi, sitten turvallisuuspalvelun harjoitukseksi.


text: Julkisuuteen vuosi erään pakoon päässeen, nyt piilossa ulkomailla asuvan tiedustelupalvelun virkailijan tunnustukseksi väitetty kirje, jossa hän kertoi olleensa suunnittelemassa Venäjään kohdistuneita pommi-iskuja ylempien tahojen määräyksestä ja kuoleman uhalla. Kyse olisi sen mukaan FSB:n salaisen osaston K-20:n Operaatio Hirošimasta. Kun mies oli käynyt räjähdyspaikalla, hän oli kieltäytynyt seuraavan iskun suunnittelusta, ja hänen ollessaan autoajelulla auton jarrut olivat pettäneet. Mies oli pelastunut ajamalla sattumalta lähellä olevaan järveen. Kirjeen aitoutta ei osata sanoa.


text: 22. syyskuuta 1999 Rjazanissa noin kello 21 kotiin palaava insinööri huomasi erään kerrostalon lähelle pysäköineen valkoisen auton. Osoite oli Novosyolovon katu 14/16. Auron rekisterilaatasta osa oli peitetty paperilla, johon oli merkitty Rjazanin tunnus "62", mutta paperin alta näkyi Moskovan tunnus. Insinööri näki kahden oudon venäläisen näköisen nuoren miehen ja yhden naisen häärivän auton lähellä. Naisella oli vaaleat, lyhyeksi leikatut hiukset, urheiluasu ja nahkatakki. Auto oli pysäköity aivan ovea vasten. Nuoret siirsivät sokerisäkkejä autosta talon kellariin. Kun säkit oli siirretty kellariin, auto poistui.


text: Auton ja siinä olevan muutetun rekisterilaatan näki myös linja-autonkuljettaja Kartofelnikov, joka soitti poliisin, joka saapui vasta kello 22. Syvään kellariin laskeutunut poliisi näki, että yksi säkki oli osin auki, ja siinä oli kellokoneiston ja sytyttimen näköinen sähkölaite.


text:
Kerrostalo evakuoitiin lukuun ottamatta vanhuksia, jotka eivät kyenneet nousemaan vuoteesta. Evakuoidut joutuivat seisomaan kylmässä yössä, josta muutaman tunnin päästä eräs paikallinen teatterinjohtaja päästi heidät sisään.
Pian kellariin saapui seudun pommiryhmän jäsen, joka oli sitä mieltä että kyse on oikeasta pommista.


text: Säkkien kyljessä oli olemattoman, eteläiseen Venäjään viittaavan sokeritehtaan nimi. Silminnäkijöiden mukaan säkeissä oleva aine ei ollut valkoista, vaan makaroninkeltaista ja rakeista niin kuin heksogeeni. Mutta myöhemmin aineen ilmoitettiin olevan valkoista, kiteistä ainetta. Ensimmäisten testien mukaan säkkien sisällä oli heksogeeni- eli RDX-nimistä voimakasta räjähdettä. Tämä tulos saatiin analysaattorilla, mutta pinnasta otettu räjähdenäyte ei silti räjähtänyt pikaisessa testissä. Ajastin oli säädetty räjäyttämään talo kello 5.30. Kaikkia kaupungista ulos vieviä teitä valvottiin tarkasti, mutta mitään ei löydetty. FSB vei räjähdesäkit pois kello 1.30, mutta jätti sytyttimen paikalliselle pommiryhmälle. Pian paikallinen poliisi otti kiinni kolme FSB:n agenttia, joita pidettiin räjäytysten tekijöinä, koska he ajoivat sillä autolla, jonka rekisterinumero oli tiedossa. Miehet joutuivat myöhemmin turvallisuuspalvelun huostaan, eikä heistä sen koommin kuultu mitään.


text: Ensimmäisen tietotoimistouutisen mukaan Rjazanissa estettiin terrori-isku. 23. syyskuuta RTR-kanavan Vesti-ohjelman mukaan räjähde oli heksogeenia. Putin kiitti väestöä valppaudesta.


text: Eräs puhelunvälittäjä kuuli kaukopuhelun, jossa kehotettiin olemaan valppaina ja varomaan partioita. Puhelun soittajan numero kuului Moskovan FSB:n toimistolle. 23. syyskuuta NTV julkaisi tiedon, jonka mukaan säkeissä ei ollut räjähdettä. FSB:n johtaja Nikolai Patrušev selitti 24. syyskuuta 1999, että kyse oli sen harjoituksesta. Säkkien aine oli tiedotuksen mukaan sokeria, ei heksogeenia. Paikallinen FSB ja muutkaan turvaviranomaiset eivät tienneet käynnissä mahdollisesti olevasta FSB:n harjoituksesta mitään, ja tästä asiasta kertova NTV:n lähetys suljettiin. FSB:n mukaan räjähteitä testaava laite kaasuanalysaattori MO-2 toimi väärin aikaisempien räjähdetestien takia, ja sen mukaan aine oli sokeria. Rjazanin lähellä olevassa sotilastukikohdassa huomattiin olevan samanlaista sokerisäkkeihin pakattua heksogeenia kuin löytyi kerrostalon kellarista. Heksogeeni on tyypillinen sotilasräjähde, jota voi valmistaa vaikkapa viranomaisten hallusta olevasta rakettipolttoaineesta.


text: Outoa oli myös se, että viranomaiset etsivät joidenkin pidätettyjen tšetšeenien käsistä ensin heksogeenia ja sitten julistivat, että Moskovan pommeihin oli käytetty ammoniumnitraattia, johon oli sekoitettu pieniä määriä heksogeenia ja trotyyliä. Myöhemmin viranomaiset sanoivat, että Rjazanin säkeissä oli sokeria, johon oli imeytetty pieni määrä heksogeenia, että saadaan realistinen kuva. Joidenkin tietojen mukaan armeija olisi räjäyttänyt "sokerin" harjoitusalueella. Omituinen yhteensattuma oli se, että tšetšeenien tekemiksi väitetyt pommi-iskut loppuivat Rjazanin tapaukseen kestettyään 10 päivää. Toinen Tšetšenian sota alkoi 29. syyskuuta 1999, seuraavana päivänä säkkien löytymisen jälkeen. Mutta myöhemmin syksyllä FSB teki monia muita pommiharjoituksia.


text:
Rjazanin tapaus antoi pontta huhuille, että FSB olisi itse räjäyttänyt pommit saadakseen tekosyyn Tšetšenian sodan aloittamiselle. Vladimir Putin saikin kansan suussa nimen "Herra Heksogeeni". Mutta toisaalta elokuussa pääministeriksi nimitetyn kasvottoman FSB-byrokraatti Putinin kannatusluvut nousivat pian nollasta 70 prosenttiin, koska Putin lupasi taistella tšetšeeniterroristeja vastaan.
Yleinen syyttäjä lopetti tapauksen tutkimukset huhtikuussa 2000. Duuma, jossa Kremliä puoltava puolue oli enemmistönä, määräsi Rjazanin tutkimuksiin liittyvän materiaalin salaiseksi 75 vuodeksi. Duuman jäsen Sergei Kovalev ei myöskään edennyt tutkimuksissaan. Kovalevin tutkimuskomission avainjäsenet, duuman jäsenet Sergei Jušenkov ja Juri Štšekotšihin kuolivat molemmat murhiin huhtikuussa 2003 ja heinäkuussa 2003. Tämän komission lakimies Mihail Trepaškin pidätettiin 2003, ja eräs komission jäsen Otto Latsis pahoinpideltiin marraskuussa 2003, ja hän kuoli auto-onnettomuudessa 2005.
13. syyskuuta parlementin puhemies Gennadi Seleznjov sanoi saaneensa edellisenä iltana raportin, jonka mukaan Volgodonskissa oli räjähtänyt kerrostalopommi. Mutta räjähdys tapahtui siellä vasta 16. syyskuuta. Kun räjähdys sitten tapahtui, Žirinovski kysyi Selenzjovilta asiasta, mutta tämä pani mikrofonin kiinni. Mutta vuonna 2002 Selenzjov kertoi maininneensa pienestä käsikranaatin räjähdyksestä, joka todella tapahtui, muttei tappanut ketään.


text: Vuonna 2006 poloniumilla myrkytetty FSB:n Anna Politkovskajan murhaa tutkinut agentti Aleksandr Litvinenko julkaisi ennen kuolemaansa Venäjältä maanpakoon lähteneen suurliikemies Boris Berezovskin tuella kirjan "Blowing up Russia: Terror from Within" (suomennettu nimellä "Venäjä kuilun partaalla - turvallisuuspalvelut demokratian uhkana"). FSB takavarikoi viisi tuhatta Latviasta Moskovaan matkalla olutta kirjaa. Litvinenko väitti FSB:n tukeneen joitain islaminuskoisia. Virallisen version mukaanhan islaminuskoiset olivat terrori-iskujen takana.


text: Kirjassa syy terrori-iskuista vieritetään Vladimir Putinin, Nikolai Patruševin, erikoisjoukkoja komentavan FSB-kenraali German Ugryumovin, FSB-virkailija Maksim Lazovskin niskoille. Kirjan mukaan iskuja ja niiden valmisteluja toteuttivat eri vaiheissa Jusuf Krimšamhalov, Adam Dekkušev, Vladimir Romanovitš, Ramazan Dyšenkov ja Atšemez Gotijajev ja monet muut enimmäkseen ei-islamilaiset.


text: Kun Berezovski julkaisi 2002 elokuvan "FSB blows up Russia", (suomeksi 'FSB räjäyttää Venäjän'), noin 40 prosenttia kansasta uskoi siihen, vaikka tiedettiin, että Berezovskilla oli liiketoimia tšetšeenien kanssa. Selvisi myös että FSB:n agentti Vladimir Romanovitšin näköinen mies vuokrasi silminnäkijöiden mukaan erään kellareista, joihin asennettiin pommi. Romanovitš kuoli pian autokolarissa Kyproksella.


title: Maailmanennätysten kehittyminen 100 metrin rintauinnissa

text: Maailmanennätyksiä 100 metrin rintauinnissa pitkällä radalla on kirjattu ylös vuodesta 1907 miehissä ja vuodesta 1921 naisissa. Lyhyen radan ennätyksien kirjaamisen Kansainvälinen uimaliitto aloitti vuonna 1993.


title: Kallioisen voimalaitos

text: Kallioisen voimalaitos on Sotkamon reitin Ontojoessa sijaitseva vesivoimalaitos. Kajaani Oy aloitti voimalaitoksen rakentamisen vuonna 1955 ja se valmistui vuonna 1957. Voimalaitos on alempana reitin toisesta voimalaitoksesta ja se on ns. kanavavoimalaitos. Voimalaitoksen on suunnitellut Eino Pitkänen. Voimalaitoksen omistaa UPM Energia ja se on peruskorjattu vuonna 2001. Voimalaitosta ohjattiin aiemmin Kajaanin tehtaiden höyryvoima-asemalta. Sitä ennen oli laitoksella jatkuva kolmivuoropäivystys. Pikkuhiljaa automaation tultua ohjattiin [Katerman voimalaitokselta käsin 24/7.Peruskunnostettu 2001 koneistoautomaatio ja turbiini ja sen ohjauslaitteet sekä 10kV sähköpuoli.


title: Charles Darwinin kansallispuisto

text: Charles Darwinin kansallispuisto on Australian Pohjoisterritoriossa sijaitseva vuonna 1998 perustettu kansallispuisto. Se sijaitsee neljä kilometriä Darwinin kaupungista kaakkoon.


title: Charles Darwinin kansallispuisto

text: Kansallispuiston alueella on toisen maailmansodan Tyynenmeren sodan aikaisia betonibunkkereita, joista yksi on muutettu matkailijakeskukseksi ja sodanaikaisten tavaroiden näyttelytilaksi (WWII Display). Kansallispuistosta on myös hyvät näkymät Darwinin kaupunkiin.


title: Klef

text: Klef (Cleph) oli langobardien kuningas 572–574. Hän oli langobardit Italiaan johdattaneen Alboinin poika. Klefin ollessa kuninkaana langobardit ottivat haltuunsa koko Pohjois-Italian. Hän valloitti Toscanan ja ulotti langobardien valtapiirin jo lähelle Bysantin Italian alueiden keskusta Ravennaa.


title: Klef

text: Klefin kuninkuus jäi kuitenkin lyhytaikaiseksi. Omat miehet surmasivat hänet vain puolitoista vuotta kestäneen valtakauden jälkeen. Klefin kuolemaa seurasi kymmenen vuoden interregnum, joka tunnetaan ”herttuoiden valtakautena”. Vuonna 584 valtaistuimelle nousi viimein Klefin poika Authari.


title: Katerman voimalaitos

text: Katerman voimalaitos on Sotkamon reitin Ontojoessa sijaitseva vesivoimalaitos. Kajaani Oy aloitti voimalaitoksen rakentamisen vuonna 1945 ja se valmistui vuonna 1950. Voimalaitos on ylempänä reitin kahdesta voimalaitoksista ja se on ns. kanavavoimalaitos. Voimalaitoksen on suunnitellut Eino Pitkänen. Voimalaitoksen omistaa UPM-Kymmene Energia. Voimalaitosta ohjattiin aiemmin Kajaanin tehtaiden höyryvoima-asemalta. Sitä ennen oli jatkuva 3-vuoro päivystys laitoksella, josta ohjattiin Kallioisen voimalaitosta automaationa sen siirtyessä sitten aikanaan Kajaaniin. Voimalaitoksessa on yksi koneisto ja se on peruskorjattu vuonna 2001. Varaus toiselle generaattorille on olemassa turbiinikammiota myöten, vain koneisto uupuu.Peruskunnostettu 2001 koneisto ja koneautomaatio sekä 10kV sähköpuoli.


title: Katerman voimalaitos

text:
Turbiini ja pysty-Kaplan koneisto + generaattori uusittu kokonaisuudessaan
' Kvaerner Tamturbine Oy (nyk. GE Energy, Finland)


title: Margaret Kelly-Hohmann

text: Margaret Mary Kelly-Hohmann, MBE () on brittiläinen entinen uimari ja olympiamitalisti. Kelly-Hohmann voitti Moskovan kesäolympialaisissa 1980 olympiahopeaa 4 × 100 metrin sekauintiviestissä, yhdessä Helen Jamesonin, June Croftin ja Ann Osgerbyn kanssa. Urallaan Kelly-Hohmann kilpaili yhteensä kolmissa olympialaisissa, Montréalissa 1976, Moskovassa 1980, sekä kahdeksan vuoden tauon jälkeen Soulissa 1988, sijoittuen 100 metrin rintauinnissa sijalle 20.


title: Margaret Kelly-Hohmann

text: Kelly-Hohmannin ainoa henkilökohtainen arvokilpailumitali oli 100 metrin rintauinnin MM-pronssi, jonka hän saavutti pitkän radan MM-kilpailuista 1978 Länsi-Berliinistä. Kelly-Hohmann on 170 senttimetriä pitkä ja painoi uintiurallaan 57 kilogrammaa.


title: Matti Hokkanen

text: Matti Hokkanen (s. 1940 Pylkönmäki) on suomalainen kirjailija. Pientilalla syntynyt Hokkanen on työskennellyt muun muassa metsätyömiehenä ja rajavartiostossa.


title: Matti Hokkanen

text: Hokkanen sai ensimmäisen palkinnon WSOY:n "Lukijan ääni" -kirjoituskilpailussa ja hänen voittanut kirjoituksensa julkaistiin "Vuosirengas 78" -kirjassa. Kirjojen ohella Hokkanen on kirjoittanut myös eräkertomuksia muun muassa Eränkävijä- ja Metsästys ja kalastus -lehtiin.


title: Giancarlo Antognoni

text: Giancarlo Antognoni (s. 1. huhtikuuta 1954 Marsciano, Italia) on italialainen jalkapalloilija.


title: Giancarlo Antognoni

text: Antognoni oli pelipaikaltaan keskikenttäpelaaja. Hän pelasi yleensä hyökkäävässä roolissa.


title: Giancarlo Antognoni

text: Antognoni voitti Italian riveissä maailmanmestaruuden vuonna 1982. Seuratasolta hänet muistetaan parhaiten Fiorentinasta.


title: Giancarlo Antognoni

text: Antognoni pelasi Fiorentinan riveissä Serie A:ssa vuosina 1972–1987. Hän toimi myös pitkään seuran kapteenina. Antognonia pidetään yhtenä Fiorentinan historian parhaista pelaajista. Hän voitti seuran riveissä Italian cupin vuonna 1975.


title: Giancarlo Antognoni

text: Vuosina 1970–1972 Antognoni edusti Serie D:ssä Astia. Vuosina 1987–1989 hän edusti Sveitsin pääsarjassa Lausanne-Sportia.


title: Giancarlo Antognoni

text: Italian maajoukkueessa Antognoni pelasi 73 ottelua ja teki niissä kaksi maalia vuosina 1974–1983. Hän toimi myös Italian kapteenina. Antognoni edusti Italiaa MM-kilpailuissa vuosina 1978 ja 1982 sekä EM-kilpailuissa vuonna 1980. Hän ei pelannut vuoden 1982 MM-loppuottelussa loukkaannuttuaan välieräottelussa Puolaa vastaan.


title: Tuija Hyyrynen

text: Tuija Hyyrynen (s. 10. maaliskuuta 1988 Helsinki) on suomalainen jalkapalloilija. Hän pelaa puolustajana italialaisessa Juventuksessa ja Suomen maajoukkueessa.


title: Tuija Hyyrynen

text: Hyyrynen on voittanut HJK:ssa kolmesti Suomen cupin vuosina 2006–2008. Naisten maajoukkueeseen Hyyrynen nousi ensi kerran vuonna 2007 ja hän on pelannut syyskuun 2018 loppuun mennessä 99 maaottelua. Ensimmäisen maaottelumaalinsa hän teki kesäkuussa 2014 MM-karsintaottelussa Bulgariaa vastaan ja toisen kesäkuussa 2018 MM-karsintaottelussa Serbiaa vastaan. Hän oli mukana Suomen nuorten joukkueessa alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006. Naisten EM-kilpailuissa 2009 hän pelasi kaksi ottelua ja EM-kilpailuissa 2013 täyden ajan Suomen jokaisessa kolmessa ottelussa.


title: Tuija Hyyrynen

text: Hyyrynen siirtyi kaudeksi 2016 ruotsalaisesta Umeå IK:sta tanskalaiseen Fortuna Hjørringiin. Pelattuaan runsaan vuoden Tanskassa hän siirtyi italialaisseura Juventukseen kesällä 2017.


title: Albina Osipowich

text: Albina Lucy Charlotte Osipowich Van Aiken () oli yhdysvaltalainen uimari ja olympiavoittaja. Osipowich voitti Amsterdamin kesäolympialaisissa 1928 kultaa 100 metrin vapaauinnissa ja 4 × 100 metrin vapaauintiviestissä. Osipowich edusti "Boys' Club Auxiliary" -nimistä uimaseuraa.


title: Albina Osipowich

text: Osipowichin aviomies oli tunnettu baseball-pelaaja Harrison van Aiken. Osipowich kuoli vain 53-vuotiaana Massachusettsissa.


title: Heini Mäkelä

text: Heini Mäkelä (o.s. "Tiilikainen", s. 19. joulukuuta 1987) on suomalainen jalkapalloilija. Hän pelaa Kuopion MimmiFutiksessa ja Suomen maajoukkueessa puolustajana.


title: Heini Mäkelä

text: Ensiesiintymisensä naisten maajoukkueessa Mäkelä teki Skotlantia vastaan 27. elokuuta 2008. Mäkelä valittiin Suomen maajoukkueen kokoonpanoon vuoden 2009 EM-kotikilpailuihin, mutta hän joutui jättämään turnauksen väliin loukkaantumisen vuoksi. Maajoukkuemaalitilinsä Mäkelä avasi 31. maaliskuuta 2010 MM-karsintaottelussa Italiaa vastaan. Kyseinen ottelu päättyi tasatulokseen 1-1. Mäkelä kuului Suomen nuorten maajoukkueeseen alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006.


title: Heini Mäkelä

text: Jalkapallon ohella Mäkelä opiskeli kätilöksi aikomuksenaan valmistua jouluun 2011 mennessä.


title: Jousisekstetto

text: Jousisekstetto on kuudelle jousisoittimelle sävelletty kamarimusiikkiteos. Sen esittävä yhtye on jousisekstetti. Jousisekstetissä soittaa tavallisesti kaksi viulistia, kaksi alttoviulistia ja kaksi sellistiä. Tavalliseen jousikvartettoon on siis lisätty yksi alttoviulu ja yksi sello.


title: Jousisekstetto

text: Jousisekstetti ei ole yhtä yleinen kokoonpano kuin jousikvartetti. Jousisekstettoja ovat kuitenkin säveltäneet useat tunnetutkin säveltäjät. Heidän joukossaan ovat Luigi Boccherini, Antonín Dvořák, Johannes Brahms, Pjotr Tšaikovski, Arnold Schönberg ("Verklärte Nacht", eräs säveltäjän kuuluisimmista teoksista), Louis Spohr, Aleksandr Borodin, Nikolai Rimski-Korsakov, Eduard Franck, Frank Bridge, Erich Wolfgang Korngold, Louis Glass ja Charles Wuorinen.


title: John Lort Stokes

text: Amiraali John Lort Stokes (1812 – 11. kesäkuuta 1885) oli Royal Navyn upseeri, joka seilasi "HMS Beaglellä" melkein 18 vuotta. Hän liittyi laivastoon vuonna 1824, ja lokakuussa 1825 hän tuli "Beaglelle" silloisen kapteenin Philip Parker Kingin alaisuuteen. "Beagle" osallistui hänen alaisuudessaan Etelä-Amerikan vesien tutkimiseen. Vuonna 1828 alus siirtyi Robert FitzRoyn komentoon.


title: John Lort Stokes

text: "Beaglen" toisen matkan jälkeen Stokes ylennettiin luutnantiksi ja teki John Clements Wickhamin alaisuudessa Australaasian vesien tutkimuksen. Wickhamin sairastuessa vakavasti vuonna 1841 Stokes otti laivalla komennon. Laiva palasi Britanniaan 1843, jolloin Stokes lähti laivalta ja kirjoitti "Beaglen" vuosina 1837–1843 tekemistä Australian tutkimuksista kirjan "Discoveries in Australia, with an account of the coasts and rivers explored and surveyed during the voyage of the Beagle, 1837–1843". Kirja julkaistiin 1846.


title: John Lort Stokes

text: Heinäkuussa 1846 Stokes ylennettiin kapteeniksi ja tutki Uutta-Seelantia neljän vuoden ajan. Vuosina 1860–1863 hän komensi laivaa, jonka tehtävä oli vartioida Englannin kanaalin rannikoita. Vuonna 1863 hän jäi eläkkeelle, ja sama vuonna hänestä tuli kontra-amiraali. Vara-amiraali hänestä tuli 1871 ja amiraali 1877. Hän kuoli kotonaan Scotchwellissä Walesissa vuonna 1885.


title: Daniela Tjeder

text: Daniela Tjeder (s. 20. kesäkuuta 1985 Helsinki) on suomalainen jalkapalloilija. Hän pelaa Helsingin Jalkapalloklubissa ja Suomen maajoukkueessa.


title: Daniela Tjeder

text: Hyökkäyksessä ja keskikentällä pelaava Tjeder aloitti uransa HooGeen ja EBK:n juniorijoukkueissa. Vuonna 1999 hän siirtyi FC Espooseen, jossa hän voitti parhaimmillaan pronssia ja oli kaudella 2003 Naisten Liigan maalikuningatar. Syksyllä 2005 Tjeder pelasi Barryn yliopiston joukkueessa Yhdysvalloissa ja keväällä 2006 espanjalaisessa Levante UD:ssa. Kesällä 2006 hän siirtyi HJK:iin, jossa hän on voittanut Suomen cupin kolmesti sekä kahdesti SM-hopeaa ja kerran SM-pronssia.


title: Daniela Tjeder

text: Maajoukkueeseen Tjeder nousi ensi kerran vuonna 2005 ja hän on pelannut uransa aikana kaikkiaan 6 maaottelua.


title: Daniela Tjeder

text: Marraskuussa 2017 Daniela Tjederistä tuli ensimmäinen naispelaaja, joka on edustanut Suomea A-maajoukkuetasolla sekä futsalissa että jalkapallossa.


title: Sokkia

text: Sokkia Co., Ltd on japanilainen geodeettisten kojeiden ja mittalaitteiden mm. maanmittauksessa käytettävien takymetrien valmistaja ja tuotekehittäjä, joka on perustettu vuonna 1920 Sokkisha-nimellä. Sokkia-tuotteita käytetään maailmanlaajuisesti. Sokkian Euroopan keskus sijaitsee Hollannissa. Sokkialla on jälleenmmyyjiä eri puolella maailmaa. Suomessa Sokkiaa edustaa Geostar Oy.


title: Eskolaiitti

text: Eskolaiitti on harvinainen kromioksidimineraali, joka on nimetty suomalaisen geologin, Pentti Eskolan mukaan. Mineraali on löydetty Outokummun malmiesiintymästä. Eskolaiittia esiintyy kromirikkaissa tremoliittikarsissa, metakvartsiiteissa ja kloriittijuonissa. Sitä on tavattu harvoin myös joistakin meteoriiteista.


title: Verklärte Nacht

text: Verklärte Nacht ("Kirkastettu yö"), op. 4, on Arnold Schönbergin vuonna 1899 säveltämä teos. Se oli alun perin jousisekstetto; vasta myöhemmin säveltäjä teki siitä nykyisin tunnetumman versionsa jousiorkesterille. Alkuperäinen teos sai kantaesityksensä Wienissä 18. maaliskuuta 1902. Teos on yksiosainen ja tyyliltään myöhäisromanttinen. Se edustaa säveltäjän varhaisinta tuotantoa.


title: Verklärte Nacht

text: Schönberg nimesi teoksen Richard Dehmelin runon mukaan.


title: Puhallinkvintetto

text: Puhallinkvintetto on yleinen kamarimusiikin tyyppi. Teoksen esittävä kokoonpano on puhallinkvintetti. Kokoonpanoon kuuluu tavallisimmin huilu, oboe, klarinetti, fagotti ja käyrätorvi. Näistä neljä ensimmäistä on puupuhaltimia ja viimeinen vaskipuhallin. Puhallinkvintettojen lisäksi onkin sävelletty useita vaskikvintettoja, joiden kokoonpano koostuu pelkistä vaskista.


title: Puhallinkvintetto

text: Puhallinkvintettoja on sävelletty klassismin ajasta lähtien. Varhaisia esimerkkejä sävelsivät Franz Danzi ja Antonín Reicha. Myöhemmin oman puhallinkvintettonsa sävelsi Carl Nielsen. Vielä nykyaikana puhallinkvintetto on suosittu kamarimusiikin muoto; Suomessakin muiden muassa Kalevi Aho, Jukka Linkola ja Jouni Kaipainen ovat kokoonpanolle säveltäneet.


title: Big Brother 2009

text: Big Brother 2009 oli tosi-tv-sarja Big Brotherin suomalaisen version 5. tuotantokausi. Kausi alkoi 25. elokuuta 2009 ja päättyi 29. marraskuuta 2009 kestäen 97 päivää. Vappu Pimiä oli Big Brother Talk Show’n juontaja; Jani Toivola toimi Big Brother Extran juontajana.


title: Big Brother 2009

text: Hakutilaisuudet 5. tuotantokaudelle järjestettiin maalis-huhtikuussa 2009 Helsingissä, Turussa, Lappeenrannassa, Joensuussa, Jyväskylässä, Tampereella, Oulussa ja Rovaniemellä.


title: Big Brother 2009

text: Kauden alkua seuraavana päivänä esitetty kooste 1. päivän tapahtumista sai 614 000 katsojaa. Kauden finaalilähetystä katsoi keskimäärin 779 000 katsojaa, mikä on Subin uusi katsojaennätys.


title: Big Brother 2009

text: Suomen Big Brother 2009 erottui aikaisemmista kausista siten, että tällä kaudella ei ollut perinteisiä viikkotehtäviä ollenkaan. Niiden sijaan Suomen Big Brotherin 5. tuotantokaudella asukkaat oli jaettu toisesta viikosta eteenpäin kahteen eri ryhmään: slummiin ja paratiisiin.


title: Big Brother 2009

text: Slummiryhmässä olevat asukkaat elivät erittäin rajatulla alueella ja heillä oli vaatimattomat makuuhuonetilat. Kilpailijoiden pihalla liikkumista rajoitettiin aidalla. He saivat liikkua ainoastaan pihan kattamattomalla alueella. Ruokansa asukkaat valmistivat kaasugrillissä. Heillä oli käytössä ulko-WC sekä kylmää vettä peseytymiseen ja ruoanlaittoon. Slummin asukkailla ei ollut normaaleja Big Brother -talon oikeuksia. Kilpailijat eivät muun muassa lähtökohtaisesti saaneet nimetä talon muita asukkaita häätöäänestykseen. Slummin asukkaat voivat kuitenkin ansaita itsellensä oikeuden nimetä muita asukkaita nimeämiskilpailuilla. Nämä kilpailut käytiin maanantaisin, tiistaisin ja keskiviikkoisin. Keskiviikkona kilpailijoille ilmoitettiin, kuinka he ovat pärjänneet kilpailun tehtävissä ja ovatko saaneet oikeuden nimetä talon muita asukkaita häätöäänestykseen.


title: Big Brother 2009

text: Paratiisiryhmässä olevat asukkaat viettivät erittäin leppoisaa elämää. Kilpailijoilla oli käytössään talon normaalit palvelut sekä sauna, ulkoporeallas ja lämmintä vettä 24 tuntia vuorokaudessa. Kilpailijat voivat toivoa Big Brotherilta haluamaansa ruokaa. Paratiisin asukkaat saivat normaalisti nimetä talon muita kilpailijoita häätöäänestykseen.


title: Big Brother 2009

text: Paratiisiryhmässä asui myös BB-talon päällikkö. Hänellä oli muun muassa koskemattomuus tulevan viikon häätöäänestykseen. Seuraavan viikon päällikkö valittiin aina torstaisin käytävässä päällikkökilpailussa, johon osallistuivat kaikki asukkaat. Kilpailu käytiin "kaikki kaikkia vastaan" -periaatteella. Jos joku slummiryhmän asukkaista voitti päällikkökilpailun, siirtyi hän automaattisesti paratiisin asukkaaksi, mutta joutui samalla päättämään, kuka paratiisin asukkaista siirtyi slummin asukkaaksi.


title: Big Brother 2009

text: Jako slummiin ja paratiisiin päättyi 10. viikolla.


title: Big Brother 2009

text: 29. lokakuuta 2009 Kätlin lähetettiin asukasvaihtoon Filippiinien Big Brotherin 3. tuotantokaudelle. Vastaavasti Filippiinien Big Brotherista tuli Suomeen yksi asukas, Catherine "Cathy" Remperas. Kätlin palasi takaisin 6. marraskuuta 2009 ja samana päivänä myös Cathy palasi takaisin Filippiineille.


title: Big Brother 2009

text: Viidennellä kaudella ei ollut perinteisiä viikkotehtäviä. Sen sijaan slummin asukkaille järjestettiin maanantaista keskiviikkoon nimeämiskilpailuita, joissa onnistumalla slummin asukkaat saivat itselleen nimeämisoikeuden.


title: Big Brother 2009

text: Torstaisin järjestettiin päällikkökilpailu, jonka voittajasta tuli Big Brother -talon päällikkö, jolle suotiin tiettyjä etuoikeuksia, kuten koskemattomuus nimeämisissä.


title: Big Brother 2009

text:
Nimeämiskilpailut
¹ Slummin asukkaat menettivät saavutetun nimeämisoikeuden sääntörikkomusten vuoksi.


title: Big Brother 2009

text: Päällikkökilpailut


title: Big Brother 2009

text: Viikoittain asukkaat nimesivät kanssakilpailijoistaan kaksi häätöäänestykseen antamalla yksi tai kaksi nimeämispistettä. Eniten nimeämispisteitä saaneet asukkaat joutuivat yleisöäänestykseen. Nimeämisissä oli Big Brotherin sanelemia poikkeuksia.


title: Kansainvälinen unipäivä

text: Kansainvälinen unipäivä on vuosittainen tapahtuma, jonka tarkoituksena on muistuttaa uneen liittyvistä tärkeistä asioista. Teemoja ovat mm. lääketiede, kasvatus, sosiaaliset näkökulmat ja liikenne. Päivän tarkoituksena on vähentää uniongelmia paremman ennaltaehkäisyn ja unihäiriöiden hallinnan avulla.


title: Kansainvälinen unipäivä

text: Kansainvälistä unipäivää vietetään vuonna 2009 20. maaliskuuta. Aiheena on liikenne, matkustus ja valppaus liikenteessä.


title: Susanne Klatten

text:
Susanne Klatten (s. Susanne Hanna Ursula Quandt 28. huhtikuuta 1962 Bad Homburg, Länsi-Saksa) on Saksan rikkain nainen. Hänen vanhempansa ovat Herbert ja Johanna Quandt.
Klatten on opiskellut liikealaa, ja hän työskenteli Young Rudicam mainostoimistossa Frankfurtissa vuosina 1981–1983


title: Susanne Klatten

text: Isänsä kuoltua Klatten peri 50,1 % osuuden lääketeollisuusfirma Altanan omistuksesta sekä 12,5 prosentin osuuden BMW-yhtiöstä. Altana on listattu Saksan 30 huippuyrityksen joukkoon. Vuonna 2006 Altana AG myi farmaseuttisen toimintansa Nycomed-yhtiölle 4,5 miljardilla eurolla.


title: Susanne Klatten

text: Sveitsiläinen 44-vuotias Helg Sgarpi tuomittiin petoksesta kuuden vuoden vankeusrangaistukseen Saksassa 9.3. 2009. Sgarpi kiristi Klattenia uhaten levittää videoimaansa itsensä ja Klattenin välistä intiimiä kohtausta, kun Klatten ei suostunut jättämään aviomiestään ja menemään kiristäjänsä kanssa naimisiin. Ennen Sgarpin kiinni ottamista Klatten oli jo maksanut tälle lunnaita 14 miljoonaa euroa.


title: Thomas Lubanga

text: Thomas Lubanga Dyilo (29. joulukuuta 1960 Djiba, Kongon demokraattinen tasavalta) on kongolaisen kapinallisryhmittymän johtaja. Hän johti perustamaansa puolisotilaallista ryhmitymää UPC:ta (Union des Patriotes Congolais), joka oli Iturin konfliktissa yksi pääosapuolista. Lubanga oli syytettynä ensimmäisessä Kansainvälisen rikostuomioistuimen (ICC) oikeuskäsittelyssä. ICC:n oikeusistunnossa Lubangaa syytettiin alle 15-vuotiaiden lapsisotilaiden käyttämisestä Itä-Kongossa vuosina 2002–2003, mutta ihmisoikeusjärjestöt ovat syyttäneet häntä myös etnisistä joukkomurhista, kidutuksista ja raiskauksista. Heinäkuussa 2012 ICC tuomitsi Lubangan 14 vuodeksi vankeuteen.


title: Thomas Lubanga

text: Toisen Kongon sodan aikana Iturin maakunnan alueelle kehittyi Kongon sodasta erillinen etninen konflikti hemojen ja lendujen välillä. Konfliktin taustalla oli valtataistelu Iturin luonnonrikkauksien hallinnasta. Tapahtumat konfliktin aikana olivat sekavia, koska alueella toimi useita sotilaallisia ryhmittymiä. Myös Ugandan ja Ruandan armeijat vaikuttivat alueella, ja sen lisäksi ne aseistivat ja tukivat useita alueen aseellisista ryhmittymistä.


title: Thomas Lubanga

text: Lubanga oli mukana perustamassa UPC:ta syyskuussa 2000, ja hän toimi sen jälkeen järjestön puheenjohtajana. Lubanga ja hänen tukijansa näkivät UPC:n jonkinlaista kattojärjestönä poliittissotilaalliselle liikkeelle, joka koostui valtaosaltaan hemoista. Aluksi Uganda tuki UPC:ta, ja Lubanga sai Ugandassa sotilaskoulutusta vuoden 2000 lopulla. UPC oli liittoutunut RCD-K/ML -nimisen ("Rassemblement Congolais pour la Démocratie - Kisangani / Mouvement de Libération") järjestön kanssa ja Lubanga toimi liittouman "puolustusministerinä".


title: Thomas Lubanga

text: UPC ja myöhemmin FPLC rekrytoivat voimakkaasti lisää sotilaita joukkoihinsa, ja heidät koulutettiin harjoitusleireillä, joita UPC/FPLC:llä oli useita. Myös alle 15-vuotiaita lapsia värvättiin, vapaaehtoisina tai pakottamalla ja uhkailemalla. UPC:sta tuli yksi päätekijä hemojen ja lendujen välisessä konfliktissa.


title: Thomas Lubanga

text: Huhtikuussa 2002 UPC purki liittouman RCD-K/ML:n kanssa ja julistautui itsenäiseksi liikkeeksi. Elokuussa 2002 UPC miehitti Ugandan armeijan avustuksella Bunian, Iturin maakunnan pääkaupungin. Syyskuussa 2002 Lubanga nimesi UPC:n sotilaallisen siiven FPLC:ksi ("Forces Patriotiques pour la Libération di Congo"), jonka komentajana Lubanga toimi, samalla hän jatkoi myös UPC:n johdossa. Loppuvuodesta UPC/FPLC sai haltuunsa Mongbwalun kultakaivokset, joka auttoi ryhmittymää taloudellisesti. UPC liittoutui Ruandan tukeman RCD-Goma -järjestön kanssa, jonka seurauksena Ugandan armeija alkoi tukea UPC:n kilpailijoita ja vastustajia. Maaliskuussa 2003 Ugandan armeija ja pääosin lendujen tukema FNI ajoivat UPC:n joukot pois Buniasta. Pian tämän jälkeen Ugandan armeija vetäytyi Iturin alueelta, mikä aiheutti alueella valtatyhjiön, jota Kongon demokraattisen tasavallan joukot eivät pystyneet täyttämään, ja taistelut eri joukkojen välillä kiihtyivät. YK:n turvallisuusneuvosto pyrki rauhoittamaan tilannetta päätöslauselmalla 1493, jossa alue asetetaan aseidenvientikieltoon, ja MONUC-joukkoja vahvistetaan ja siirretään myös Iturin alueelle.


title: Thomas Lubanga

text: Human Rights Watchin mukaan UPC on Lubangan johdolla syyllistynyt lapsisotilaiden värväysten lisäksi etnisiin joukkomurhiin, kidutuksiin ja raiskauksiin.


title: Thomas Lubanga

text: Thomas Lubanga pidätettiin maaliskuussa 2005 sen jälkeen kun UPC oli ollut osallisena levottomuuksiin, joissa yhdeksän YK:n MONUC-joukkojen rauhanturvaajaa kuoli.


title: Thomas Lubanga

text: ICC julisti Lubangan pidätysmääräyksen 17. maaliskuuta 2006. Samana päivänä Lubanga siirrettiin Haagiin, jossa hän on ollut siitä lähtien vangittuna. Häntä syytettiin alle 15-vuotiaiden värväämisestä, aseistamisesta ja kouluttamisesta lapsisotilaiksi. Oikeuskäsittely alkoi 26. tammikuuta 2009. Maaliskuussa 2012 Lubanga tuomittiin sotarikoksista, joista rangaistuksena voi olla elinkautinen vankeus, mikäli tuomiosta ei valiteta kuukauden sisällä. Rangaistuksesta päätettiin käsittelyssä, joka alkoi kesäkuun puolivälissä 2012. Heinäkuussa 2012 Lubanga tuomittiin 14 vuoden vankeusrangaistukseen. Rangaistus on ensimmäinen, jonka Haagin kansainvälinen rikostuomioistuin on määrännyt kymmenvuotisen olemassaolonsa aikana.


title: Tris(hydroksimetyyli)aminometaani

text: Tris(hydroksimetyyli)aminometaani eli usein lyhyesti tris (CHNO) on orgaaninen yhdiste, tarkemmin aminoalkoholi. Ainetta käytetään puskuriliuoksena ja lääkeaineena.


title: Tris(hydroksimetyyli)aminometaani

text: Tris(hydroksimetyyli)aminometaani valmistetaan nitrometaanista ja formaldehydistä, jotka ovat kiinteässä olomuodossa. Aineet sekoitetaan ja reaktio tapahtuu emäksisen katalyytin avulla alle 55 °C lämmössä. Reaktion lopulla seokseen lisätään suolahappoa. Tuote liuotetaan metanolin ja dikloorimetaanin seoksella ja pelkistetään nikkelikatalyytin avulla.


title: Tris(hydroksimetyyli)aminometaani

text: Tris(hydroksimetyyli)aminometaanipuskuriliuos valmistetaan aineen vesiliuoksesta, johon lisätään hieman suolahappoa. Puskuriliuos toimii parhaiten pH:n ollessa 7,20–9,10. Tämä on useiden eliöiden fysiologinen pH, mikä tekee tris(hydroksimetyyli)aminometaaniliuoksesta käyttökelpoisen puskurin biokemiallisissa tutkimuksissa. Sama pH-alue on myös fosfaattipuskureilla, mutta ne voivat reagoida useiden solujen yhdisteiden kanssa. Hopeakloridielektrodeja ei tulisi käyttää, koska hopea ja tris(hydroksimetyyli)aminometaani muodostavat niukkaliukoisia yhdisteitä, jotka haittaavat elektrodien toimintaa.


title: Tris(hydroksimetyyli)aminometaani

text: Tris(hydroksimetyyli)aminometaanin käyttöä metabolisen asidoosin hoidossa on tutkittu. Tutkimusten mukaan aineen teho voi jopa olla parempi kuin yleisesti sairauden hoitoon käytetyn natriumbikarbonaatin, koska tris(hydroksimetyyli)aminometaanin puskurointikyky on parempi.


title: Tris(hydroksimetyyli)aminometaani

text: Tris(hydroksimetyyli)aminometaani on limakalvojen ärsytystä aiheuttava yhdiste. Nieltynä aine aiheuttaa pahoinvointia, häiriöitä verenkierrossa, ihon sinistymistä ja jopa tajuttomuuden. Ihokosketuksessa yhdiste voi aiheuttaa tulehduksen.


title: Devon Murray

text: Devon Michael Murray (s. 28. lokakuuta 1988, Kildaren kreivikunta) on irlantilainen näyttelijä. Hän on tunnettu roolistaan Seamus Finniganina Harry Potter -elokuvasarjassa. Lisäksi hän on näytellyt Christyä elokuvassa "This Is My Father", Malachya elokuvassa "Seitsemännen portaan enkeli" ja Geoffreyta elokuvassa "Yesterday's Children".


title: Devon Murray

text: Murray syntyi Kildaren kreivikunnassa Irlannissa, ja on Michael ja Fidelma Murrayn ainoa lapsi. Menestyttyään maanlaajuisesti laulamalla kykykilpailuissa, hän liittyi Billie Barryn esiintymiskouluun. Myöhemmin hän siirtyi The National Performing Arts'in esiintymiskouluun, ja menestyi menestymistään sitä mukaan kun hän kasvoi ja kehittyi. Murrayn näyttelijänura kuitenkin alkoi elokuvan "This Is My Father" myötä, mikä avasi ovet suurille elokuvarooleille. "Seitsemännen portaan enkeli" ja "Yesterday's Children" soivatkin Murraylle maailmanlaajuista huomiota, ja auttoivat häntä pääsemään Seamus Finniganin rooliin Harry Potter -elokuviin.


title: Devon Murray

text: Murray on kokenut ratsastaja, ja hän on kilpaillut lukuisissa kisoissa ympäri Irlantia. Hän on myös voittanut useita mitaleita. Muita Devonin harrastuksia ovat rullalautailu, mönkijät, tanssiminen ja rapmusiikki. Hän on sanonut ihailevansa muun muassa irlantilaismuusikko Christy Moorea. Murray on roomalaiskatolinen.


title: Devon Murray

text: Murraylla on hallussaan epävirallinen sauvanrikontaennätys, sillä Harry Potter -elokuvien kuvauksissa hän on rikkonut yhteensä yli 10 taikasauvaa.


title: 58534 Logos

text: 58534 Logos on cubewanoihin luokiteltava Kuiperin vyöhykkeen objekti, jolla on Zoe-niminen kiertolainen. Logoksen ja Zoen nimet tulevat gnostilaisesta traditiosta. Ennen kuin Logos sai nimensä se tunnettiin tunnuksella .


title: 58534 Logos

text: Logoksen kiertolainen Zoe löydettiin 17. marraskuuta 2001 Hubble-teleskoopilla. Se sai väliaikaisen nimen S/2001 (58534) 1 ja löydön varmistuttua nimen Zoe (virallisesti (58534) Logos I Zoe). Sen halkaisijaksi arvioidaan 66 kilometriä ja keskietäisyydeksi 8 ,217 ± 42 kilometriä.


title: Eileen Ryan

text: Eileen Ryan (alk. Eileen Annucchi, s. 15. lokakuuta 1927 New York, New York) on yhdysvaltalainen näyttelijä. Hänet tunnetaan muun muassa elokuvista "Jugment in Berlin" (1988), "The Indian Runner" (1991), "Magnolia" (1999) ja "Kaikki kuninkaan miehet" (2006). Hän on näytellyt myös televisiosarjoissa "Bonanza", "Matlock", "Tohtori Ben Casey", "Tales of Fells Fargo", "Pieni talo Preerialla", "NYPD Blue", "Teho-osasto", "Ally McBeal" ja "C.S.I." Hän on muusikko Michael Pennin, näyttelijä Sean Pennin ja jo edesmenneen näyttelijä Chris Pennin äiti.


title: Eileen Ryan

text: Ryan on roomalaiskatolilainen. Hänen sukujuurensa ovat Irlannista ja Italiasta.


title: Eileen Ryan

text: Ryan jäi leskeksi hänen miehensä ohjaaja Leo Pennin kuoltua vuonna 1998. He olivat menneet naimisiin vuonna 1958.


title: Kihovauhkonen

text: Kihovauhkonen (vanhoissa merkinnöissä myös "Kihawanskoinen" ja "Kihavaiconen") on Suomen kansantaruissa esiintyvä olento. Nimi mainitaan ensimmäisen kerran jo vuonna 1663, kun Paltamon kirkkoherra, rovasti Juhana Cajanus vanhempi julkaisi kertomuksen Paltamon pitäjän oloista. Cajanus mainitsee kotiseutunsa myyttiset alkuasukkaat, Calawa-jättiläisen ja hänen 12 poikaansa, joista yksi oli nimeltään Kihawanskoinen. Myöhemmin Kihawanskoinen eli Kihovauhkonen on tavattu muun muassa tervanpolton opettajana Pohjanmaalla, jättiläisenä tai vaeltavana oraakkelina. Savolaisten mukaan nimi merkitsee löyhkää tai houkkamaista ihmistä. Vuonna 1881 professori J. R. Aspelin kirjoitti tutkielman "Kihovauhkonen, Kalevan poika", jossa hän yritti valaista tämän merkillisen taruolennon asemaa.


title: Kihovauhkonen

text: Kihovauhkosesta on olemassa sadoittain tarinoita, mutta ilmeisesti nimi on kerännyt aikojen kuluessa ympärilleen sellaistakin tarina-ainesta, joka ei ole siihen alun perin kuulunut. Vankimmin Kihovauhkosen nimi on liitetty maailmanlopun ennustuksiin, joita on kerätty Savosta. Tässä yhteydessä Kihovauhkonen oli vaeltaja, joka kertoi tapaamilleen ihmisille maailmanlopun ennustuksia. Joskus nämä ennustukset koskivat hänen vierailemiaan paikkoja. Tämä savolaisten tarinoiden Kihovauhkonen sijoittuu kertojien tuntemaan historialliseen aikaan ja tuttuun ympäristöön, tosin aikaan selvästi ennen kertojien itsensä syntymää.


title: Kihovauhkonen

text: Kihovauhkosen nimiin pantujen, eri puolilta Savoa kerättyjen ennustusten mukaan muun muassa seuraavat ajanmerkit kertoisivat maailmanlopun olevan lähellä:


title: Kihovauhkonen

text: Erään monin paikoin tunnetun ennustuksen mukaan viimeisessä taistelussa vuotaa niin paljon verta, että iso puupölkky siinä ui. Joidenkin mukaan Kihovauhkonen kertoi vielä, että lopussa miehiä on jäljellä niin vähän, että kaikki jäljelle jääneet Suomesta tai joltain Savon paikkakunnalta mahtuvat sille pölkylle istumaan. Muutakin kuin maailmanloppua Kihovauhkosen sanottiin ennustaneen, kuten tulevien kirkkojen sijainteja ja onnettomuuksia. Joskus nämä ennustukset osuivat oikeaan, toisinaan taas eivät.


title: Kihovauhkonen

text: Samankaltaisia ennustuksia on pantu muidenkin myyttisten ennustajien suuhun, myös Savon ulkopuolella. Näin ennusti Tattaran kuningas Nakkilassa:


title: Kihovauhkonen

text: "Päättömillä hevosilla ruvetaan ajamaan, siimaa tulee olemaan ilma täynnä, rautavarpaat otetaan käytäntöön, rahat muuttuvat niin pieniksi kuin kalan suomut ("joissain versioissa raha katoaa kokonaan"). Uskonsota nousee pohjoisesta. Se on oleva viimeinen sota. Verta on vuotava niin paljon, että kuusituumainen parru siinä ui."


title: Juutalaisuuden käsitys Jeesuksesta

text: Juutalaisuudessa Jeesusta ei pidetä Jumalan Poikana, eikä hänellä ole mitään asemaa juutalaisessa uskonnossa. Juutalaiset uskonoppineet pitävät Jeesusta "vääränä messiaana", joka yritti vapauttaa juutalaiset Rooman vallasta siinä epäonnistuen. Jeesusta pidetään kuitenkin uskonnoltaan juutalaisena, sillä hänen opetuksensa noudattivat tuon ajan juutalaisia oppeja, ja hän kehotti ihmisiä noudattamaan juutalaista lakia. Juutalaisuus kuitenkin vastustaa etenkin Jeesuksen ilmoitusta siitä että hän voi antaa syntejä anteeksi, että vain hänen kauttaan ihmiset voivat päästä Jumalan luo, ja että pahalle on käännettävä toinenkin poski.


title: Juutalaisuuden käsitys Jeesuksesta

text: Juutalaisten Talmudissa mainitaan Jeshu-nimisen henkilön teloitetun pääsiäisenä noituuden harjoituksesta ja Israelin eksyttämisestä. Samassa yhteydessä mainitaan Jeesuksella olleen viisi opetuslasta: Matthai, Nakai, Nezer, Buni ja Todah. Talmudissa kerrotaan myös Jeesuksen olleen juutalaisen naisen ja Pantera-nimisen roomalaisen sotilaan avioton lapsi.


title: Thomas George Gentry

text: Thomas George Gentry (1843 – 1905) oli yhdysvaltalainen(?) lintutieteilijä ja kirjailija.


title: Thomas George Gentry

text: Gentry julkaisi teoksen "Life-histories of the Birds of Eastern Pennsylvania" vuonna 1876. Vuonna 1878 hän julkaisi kirjansa "The House Sparrow at Home and Abroad: With Some Concluding Remarks Upon Its Usefulness" (Campbell PR). Vuonna 1882 julkaistiin hänen kirjansa "Nests and Eggs of Birds of United States".


title: Thomas George Gentry

text: Gentry nimesi linnuista sininiskanärhen ("Cyanocorax heilprini") 1885.


title: Patrick Doyle

text: Patrick Alan Doyle (6. huhtikuuta 1953 Uddingston, Skotlanti, Iso-Britannia) on brittiläinen elokuvasäveltäjä. Hän on ollut kaksi kertaa ehdolla Parhaan musiikin Oscar-palkintoon elokuvista "Järki ja tunteet" (1995) ja "Hamlet" (1996). Hän on tehnyt useasti yhteistyötä Kenneth Branaghin kanssa ja on säveltänyt musiikin muun muassa tämän ohjaamiin elokuviin "Kuningas Henrik V" (1989), "Kuten haluatte" (2006) ja "Thor" (2011).


title: Patrick Doyle

text: Hän on säveltänyt lisäksi musiikin muun muassa elokuvaan "Harry Potter ja liekehtivä pikari" (2005).


title: David Heyman

text: David Jonathan Heyman (s. 1961 Lontoo, Englanti, Iso-Britannia) on brittiläinen elokuvatuottaja ja elokuvatuotantoyrityksen Heyday Filmsin perustaja. Hänet tunnetaan parhaiten Harry Potter -elokuvasarjan sekä vuoden 2013 elokuvan "Gravity" tuottajana. Gravity oli toinen elokuva, jonka Heyman teki yhdessä ohjaaja Alfonso Cuarón kanssa ensimmäisen ollessa Harry Potter ja Azkabanin vanki. Vuonna 2016 hän tuotti elokuvat "Valo valtameren yllä" ja "Ihmeotukset ja niiden olinpaikat".


title: Aris Thessaloniki BC

text: Aris BC (, tunnetaan myös nimellä K.A.E. Aris) on kreikkalainen koripalloseura. Seura on yksi Kreikan menestyneimmistä joukkueista Olympiakos BC:n ja Panathinaikos BC:n jälkeen. Joukkue on osa Aris Thessaloniki -yleisseuraa.


title: Aris Thessaloniki BC

text: Seuran ensimmäinen Kreikan mestaruus tuli vuonna 1930, heti kahdeksan vuotta koripallojaoston perustamisen jälkeen. Hiljaiseloa kesti aina vuoteen 1979 saakka, jolloin seura voitti toisen Kreikan mestaruutensa. Vuonna 1985 Aris voitti ensimmäisen "tuplansa" eli sekä Kreikan mestaruuden että Kreikan Cupin. Seuran kulta-aikaa olivat erityisesti vuodet 1985-1991, jolloin se voitti Kreikan mestaruuden 7 kertaa peräkkäin. Vuonna 1985 Aris pääsi myös Korać Cupin semifinaaleihin, mutta tie kuitenkin pysähtyi Pallacanestro Varesen voitettua kreikkalaiset. Tällöin Arisissa pelasivat muun muassa Nikos Galis ja Panagiotis Giannakis.


title: Aris Thessaloniki BC

text: Arisin Euroopan valloitus alkoi kuitenkin vasta 1990-luvulla. Silloin seura voitti Saporta Cupin (1993) ja Korać Cupin (1997). Vuonna 2003 seura voitti vielä EuroCup Challengen. Vuodelta 2004 on seuran viimeisin Kreikan Cupin voitto.


title: Aris Thessaloniki BC

text: Viime vuodet ovat olleet seuralta hiljaiseloa. Kaudella 2005-2006 seura sijoittui ULEB Cupissa kuitenkin toiseksi varmistaen näin paikkansa Euroliigassa 14 vuoden poissaolon jälkeen. Euroliiga-kaudella 2007-2008 seura onnistui valmentajansa Gordon Herbertin johdolla kiusaamaan suuria seuroja päästen 16:n parhaan joukkoon. Samana vuonna Hanno Möttölä edusti Arisia. Fanien harmiksi Aris ei päässyt kaudeksi 2008-2009 Euroliigaan vaan joutui pelaamaan ULEB Eurocupia. Siellä joukkue jäi lohkovaiheeseen.


title: Pragma-dialektiikka

text: Pragma-dialektiikka eli pragma-dialektinen teoria on argumentaation oppi, jonka tarkoitus on eritellä väittelyä käytännössä.


title: Pragma-dialektiikka

text: Teorian ovat kehittäneet Frans H. van Eemeren ja Rob Grootendorst Amsterdamin yliopistosta. He ovat määritelleet argumentaation seuraavasti: ”Argumentaatio on verbaalista, sosiaalista ja rationaalista toimintaa, jonka tavoitteena on vakuuttaa järkevä kriitikko näkökannan hyväksyttävyydestä, ilmaisemalla näkökannassa ilmaistun proposition oikeuttavan tai kumoavan konstellaation propositioita.” (Pajunen, 2015, 272 - 273.)


title: Pragma-dialektiikka

text: Pragma-dialektista teoriaa tai tutkimusohjelmaa ohjaa neljä metodologista periaatetta: Funktionalisaatio, eksternalisaatio, sosialisaatio ja dialektifikaatio.


title: Pragma-dialektiikka

text: Funktionalisaatio


title: Pragma-dialektiikka

text: Argumentaatio kuvataan prosessina, jossa on käsitteellisesti erotettavissa erimielisyyden ratkaisemisen eri vaiheet: vastakkainasettelu, avaus, argumentaatio ja päätös. Vastakkainasetteluvaiheessa on tarkoitus selvittää mistä asiasta erimielisyys vallitsee. Avausvaiheessa selvitetään ovatko osapuolet valmiita omaksumaan roolinsa (protagonisti = väittäjä, antagonisti = vastaväittäjä), lähtökohdat ja onko osapuolilla edellytykset ratkaista erimielisyys. Argumentaatiovaiheessa protagonisti puolustaa näkökantaansa antagonistin kriittisiä hyökkäyksiä vastaan, ja päätösvaiheessa todetaan keskustelun tulos. Kaikki vaiheet eivät käytännössä tule aina tarkasti käytyä läpi. Arkikeskustelussa avausvaiheeseen kuuluva säännöistä sopiminen jää usein tekemättä. Pragma-dialektiikka ei kuvaa argumentaatioita siten että jokainen käytännössä esiintyvä argumentaatio seuraisi ideaalista mallia. Malli ei siis ole deskriptiivinen.


title: Pragma-dialektiikka

text: Eksternalisaatio


title: Pragma-dialektiikka

text: Tutkimuskohteena on se mitä on sanottu tai kirjoitettu julki. Kommunikoijat eivät voi tietää toistensa mielipiteitä ellei niitä ole eksternalisoitu eli ulkoistettu. Vasta ulkoistetut mielipiteet voivat olla julkisen tarkastelun kohteena.


title: Pragma-dialektiikka

text: Sosialisaatio


title: Pragma-dialektiikka

text: Kommunikaatio nähdään vastavuoroisena toimintana, missä esimerkiksi antagonisti vastaa protagonistin esittämään argumenttiin. Protagonisti ja antagonisti ovat rooleja, joihin sisältyy määriteltyjä oikeuksia ja velvollisuuksia, jotka sitten määrittävät erimielisyyden ratkaisuprosessia argumentaation eri vaiheessa.


title: Pragma-dialektiikka

text: Dialektifikaatio


title: Pragma-dialektiikka

text: Keskustelu ymmärretään erimielisyyden ratkaisuun pyrkivänä toimintana. Siihen pyritään sulkemalla pois puheenvuorot, jotka viivästyttävät tai estävät ratkaisuun pääsyä. Kriittisessä keskustelussa osapuolten oletetaan arvioivan toistensa keskustelua rationaalisin standardein, ja että keskustelu seuraa ihanteellisessa mielessä tiettyjä käytäntöjä; protagonisti puolustaa näkökantaansa antagonistin kriittisiä vastaväitteitä vastaan noudattaen keskustelua ohjaavia sääntöjä. (Pajunen, 2015, 274 - 278.)


title: Pragma-dialektiikka

text: Erimielisyyden ratkaisuun tähtäävää argumentaation kulkua kuvataan Pragma-dialektiikassa 10 säännön avulla. Jokaisen säännön olemassaolo on perusteltu, jotta päädytään erimielisyyden ratkaisuun. Jos jokin säännöistä poistetaan, ratkaisu vaikeutuu. Sääntöjen kokonaisuus ei kuitenkaan takaa erimielisyyden ratkaisemista. On mahdollista että keskustelijoilla ei ole riittävästi yhteistä pohjaa, jonka pohjalta keskustelu voisi edetä. Esimerkiksi henkilöiden toisistaan paljon poikkeavat maailmankuvat voivat vaikuttaa negatiivisesti erimielisyyden ratkaisuun (Pajunen, 2015, 280 - 281.)


title: Pragma-dialektiikka

text: Kymmentä sääntöä täydentävät lisäksi korkeamman asteen edellytykset / säännöt, jotka ovat:


title: Rebecca Lacey

text:
Rebecca Lacey (20. huhtikuuta 1965) on walesilaista syntyperää oleva englantilainen näyttelijä. Hän syntyi Watfordissa, Isossa-Britanniassa. Hän on edesmenneen näyttelijä Ronald Laceyn tytär.
Rebecca tunnetaan parhaiten roolistaan taloudenhoitaja Irene Stuartina Laakson kuningas -sarjassa. Hän on näytellyt myös mm. Sairaalaelämää-sarjassa.


title: Warbringer

text:
Warbringer on yhdysvaltalainen thrash metal -yhtye. Yhtye perustettiin 2004 Onslaught nimellä, mutta nimi muuttui Warbringeriksi yhtyeen saatua tietää samannimisen thrash metal -yhtyeen olevan Britanniassa. Vuonna 2008 yhtye sopi levytyssopimuksen Century Medialle, Century Median edustajan nähtyään heidän esiintymisensä.
Vuonna 2011 rumpali Nic Ritter jätti yhtyeen, ja hänen tilalleen valittiin Calros Cruz, joka on soittanut Hexenissä.
Warbringer aloitti kolmannen albumin, Worlds Torn Asunderin äänitykset 18.4.2011. Albumin tuottaa Steve Evetts. Worlds Torn Asunderin julkaisupäivä on 27.9.2011.


title: Fundamentals of argumentation theory

text: Fundamentals of argumentation theory: A handbook of historical backgrounds and contemporary developments (suom. argumentaatioteorian perusteet: historiallisten taustojen ja nykyisten kehitysten käsikirja) on vuonna 1996 ilmestynyt argumentaation ja retoriikan perusteos. Teos esittelee tiivisti väitteiden perusteluopin keskeiset kehitysvaiheet antiikista nykyaikaan. Kirja sisältää huomattavan laajan luokitellun kirjallisuusluettelon.


title: Laurence Markham Huey

text: Laurence Markham Huey (6. syyskuuta 1892 Tiajuana Valley Kalifornia – 11. kesäkuuta 1963 San Diego) oli yhdysvaltalainen eläintieteilijä.


title: Laurence Markham Huey

text: Huey liittyi 16-vuotiaana Katherine Stephensin San Diegon luonnonhistoriallisessa museossa (SDNHM) järjestämälle Luonnontutkijoiden luokalle. Muuten hän oli itseoppinut eläintieteilijä. Vuonna 1913 Huey tapasi Donald R. Dickeyn, varakkaan lintujen kerääjän ja valokuvaajan, jonka kanssa hän työskenteli seuraavat kymmenen vuotta keräten lintuja Kaliforniasta ja Arizonasta sekä perehtyen valokuvaamiseen. Syksyisin ja talvisin Huey työskenteli metsätöissä ja puutarhoissa. Vuonna 1914 Huey valittiin San Diegon luonnonhistoriallisen seuran jäseneksi. Vuonna 1923 hän liittyi San Diegon luonnonhistoriallisen museon henkilökuntaan ja toimi SDNHM:n lintu- ja nisäkäsosastojen kuraattorina 38 vuotta, 1923–1961.


title: Laurence Markham Huey

text: Huey kirjoitti ja julkaisi 164 tieteellistä artikkelia ja kuvaili 84 litu-ja nisäkäslajia tai -alalajia, muun muassa karibianhaikaran ("Egretta tricolor") alalajin "occidentalis" 1927.


title: Franck Verzy

text: Franck Verzy (s. 13. toukokuuta 1961 Lyon, Rhône, Ranska) on entinen ranskalainen korkeushyppääjä.


title: Franck Verzy

text: Verzy sijoittui Milanossa käydyissä sisäratojen EM-kilpailuissa 1982 korkeushypyssä 20:nneksi tuloksella 215 cm. Samana vuonna ulkoratojen EM-kilpailuissa Ateenassa hän karsiutui tuloksella 215 cm. Hän jäi loppukilpailun ulkopuolelle myös Helsingin MM-kilpailuissa 1983 tuloksella 210 cm sekä Los Angelesin 1984 olympialaisissa tuloksella 215 cm. Vuonna 1983 hän voitti Euroopan cupin loppukilpailussa korkeushyppykilpailun.


title: Franck Verzy

text: Ranskan mestaruuden 180-senttinen ja 63-kiloinen Verzy voitti ulkoradoilla vuosina 1982–1984 ja 1986 sekä hallissa vuonna 1983. Hän paransi Ranskan ennätystä kolmasti: heinäkuussa 1981 hän hyppäsi tuloksen 228 cm, viikkoa myöhemmin 230 cm ja elokuussa 1983 uransa parhaan tuloksen 232 cm. Viimeksi mainittu säilyi Ranskan ennätyksenä lähes 11 vuotta kunnes Jean-Charles Gicquel ylitti 233 cm. Vuonna 1982 Verzy hyppäsi sisäratojen Ranskan ennätyksen 226 cm. Seuratasolla hän edusti PL Pierre-Béniteä.


The Super Powers Team: Galactic Guardians on Hanna-Barberan tuottama yhdysvaltalainen piirrossarja, joka perustuu löyhästi DC Comicsin sarjakuvaryhmään Oikeuden Puolustajat. Sarjaa esitettiin ABC:llä ja se kesti kahdeksan jakson verran. Se oli samalla viimeinen Hanna-Barberan tuottama Superystävät-animaatiosarja.


title: The Super Powers Team: Galactic Guardians

text: Pääosin vihollisena toimi Darkseid yhdessä apulaistensa Desaadin ja Kalibakin kanssa. Sankareista vähiten esiintymisiä teki Salama, joka esiintyi vain yhdessä jaksossa, jossa se ei edes käyttänyt voimiaan. Äänirooleihin tuli pääosin yksi muutos, kun aiemmin Batmanin roolissa toiminut Olan Soule korvattiin jo 1960-luvun Batmanin televisiosarjassa näytelleellä Adam Westillä. Soule pysyi sarjassa mukana mutta sai roolikseen professori Martin Steinin.


text: Sarja julkaistiin Yhdysvalloissa DVD:lle 23. lokakuuta 2007.


title: Paul Poaniewa

text: Paul Poaniewa (s. 8. marraskuuta 1953 Nouméa, Uusi-Kaledonia) on entinen ranskalainen korkeushyppääjä.


title: Paul Poaniewa

text: Poaniewa sijoittui yleisurheilun sisäratojen EM-kilpailujen korkeushypyssä viidenneksi Katowicessa 1975 tuloksella 219 cm, 20:nneksi San Sebastiánissa 1977 tuloksella 210 cm sekä 18:nneksi Milanossa 1978 tuloksella 205 cm. Ulkoratojen arvokilpailuihin hän osallistui kolmasti mutta ei selviytynyt kertaakaan loppukilpailuun. Rooman EM-kilpailuissa 1974 hänen karsintatuloksensa oli 208 cm, Montréalin 1976 olympialaisissa hän karsiutui tuloksella 205 cm ja Prahan EM-kilpailuissa 1978 hän hyppäsi 210 cm.


title: Paul Poaniewa

text: Ranskan mestaruuden 187-senttinen ja 75-kiloinen Poaniewa voitti ulkoradoilla vuosina 1973–1975 ja 1977–1978 sekä hallissa vuosina 1975 ja 1977–1978. Hän paransi Ranskan ennätystä kolmasti: heinäkuussa 1973 hän hyppäsi tuloksen 222 cm ja kesäkuussa 1975 Saint-Étiennessä hän ylitti ensin 224 cm ja sitten 226 cm. Viimeksi mainittu säilyi Ranskan ennätyksenä lähes kuusi vuotta kunnes Franck Bonnet pääsi senttimetrin verran korkeammalle. Seuratasolla Poaniewa edusti Stade Français'ta.


title: Olavi Svanberg

text: Olavi Armas Svanberg (10. joulukuuta 1941 Sysmä – 25. elokuuta 2002) oli suomalainen hiihtosuunnistaja.


title: Olavi Svanberg

text: Svanberg voitti urallaan kuusi MM-mitalia, ja hän oli ensimmäinen suomalainen miesten hiihtosuunnistuksen maailmanmestari. Ensimmäisen henkilökohtaisen mitalinsa ja mestaruutensa hän voitti hiihtosuunnistuksen MM-kisoissa Hyvinkäällä 1975. Samoissa kisoissa hän oli voittamassa kultaa myös viestissä, jossa olivat mukana myös Pekka Pökälä, Heimo Taskinen ja Jorma Karvonen. Toisen henkilökohtaisen kullan Svanberg voitti Itävallan Aigenissa vuonna 1982. Lisäksi hän oli mukana voittamassa pronssia samojen kisojen viestissä, sekä hopeaa Ruotsin Avestan viestissä vuonna 1980 ja Italian Lavaronessa 1984. Suomen-mestaruuksia Svanberg voitti neljä vuosina 1972–1978.


title: Olavi Svanberg

text: Svanberg toimi Suomen hiihtomaajoukkueen huoltajana 1998–2002. Siviiliammatiltaan hän oli rajaylivääpeli. Hän edusti urallaan Kiteen Urheilijoita, Sysmän Sisua ja Joutsan Pommia. Svanberg hukkui Laatokkaan vuonna 2002.


title: Kalliosirkunjyvä

text: Kalliosirkunjyvä ("Lappula deflexa", syn. "Hackelia deflexa") on Suomessa rauhoitettu lemmikkikasvi.


title: Kalliosirkunjyvä

text: Yksi- tai kaksivuotinen kalliosirkunjyvä kasvaa 20–60 senttimetriä korkeaksi. Se on pysty- tai kohenevavartinen ja pehmeäkarvainen. Lehdet ovat kapeita. Kalliosirkunjyvän kukinto on monihaarainen ja sen siniset kukat ovat pieniä, 3–6 mm leveitä. Parhaiten lajin tunnistaa sen hedelmysten särmissä olevista ankkuripäisistä piikeistä.


title: Kalliosirkunjyvä

text: Kalliosirkunjyvän levinneisyys on sirkumpolaarinen, joskin Pohjois-Amerikassa esiintyvät populaatiot kuuluvat eri rotuun. Laji on laajalle levinnyt Euroopan ja Aasian vuoristoissa. Pohjoismaissa kalliosirkunjyvää tavataan pääasiassa Ruotsin ja Norjan tuntureilla. Suomessa lajin esiintymät ovat hajallaan Etelä-, Itä- ja Pohjois-Suomessa. Kalliosirkunjyväesiintymiä tunnetaan Heinolasta, Savonlinnasta, Kuusamosta, Enontekiöltä, Inarista ja Utsjoelta. Yksittäisissä kasvustoissa on useimmiten enintään muutamia kymmeniä yksilöitä.


title: Kalliosirkunjyvä

text: Kalliosirkunjyvä on tyypillinen etelävuorikasvi, joka viihtyy lämpimillä pahdanaluskivikoilla. Laji suosii kalkkipitoista kallioperää ja tarvisee runsaasti typpeä. Varsin usein esiintymät sijaitsevatkin kotkan, piekanan tai korpin pesäpengermien alla, joista valuvat ulosteet lannoittavat maaperää. Uusille kasvupaikoille kalliosirkunjyvä leviää piikkisten hedelmysten takertuessa eläinten turkkeihin.


title: Bernard Gauthier (yleisurheilija)

text: Bernard Gauthier (s. 4. heinäkuuta 1949 Orléans, Loiret, Ranska) on entinen ranskalainen yleisurheilija, jonka päälaji oli korkeushyppy.


title: Bernard Gauthier (yleisurheilija)

text: Gauthier sijoittui yleisurheilun sisäratojen EM-kilpailuissa 1970 korkeushypyssä 16:nneksi tuloksella 200 cm. Münchenin 1972 olympialaisissa hän oli 14:s tuloksella 215 cm.


title: Bernard Gauthier (yleisurheilija)

text: Gauthier hyppäsi kesäkuussa 1972 Ranskan ennätyksen 220 cm. Ennätys säilyi hänen nimissään vain runsaan vuoden. Ranskan mestaruutta hän ei voittanut kertaakaan. Hän oli pituudeltaan 181-senttinen ja painoi kilpavuosinaan 78 kiloa. Seuratasolla hän edusti EC Orléansia.


title: Donald R. Dickey

text: Donald Ryder Dickey (31. maaliskuuta 1887 Iowa – 15. huhtikuuta 1932 Pasadena, Kalifornia) oli yhdysvaltalainen valokuvaaja ja eläintieteilijä.


title: Donald R. Dickey

text: Dickeyn opiskellessa viimeistä vuottaan Yalen yliopistossa hän sai vakavan sydänkohtauksen ja joutui pitkäksi ajaksi vuodelepoon. Hän kuitenkin valmistui luokkansa mukana, mutta muutti kahdeksi vuodeksi takaisin vanhempiensa luokse Pasadenaan. Hän vieraili ystävänsä maatilalla ja alkoi havainnoida lintuja. Jonkin ajan kuluttua hän hankki kameran ja aloitti valokuvaamisen kuvaamalla paikallisia lintuja ja niiden pesiä.


title: Donald R. Dickey

text: Toivuttuaan kokonaan vuonna 1916 Dickey alkoi ammattimaisesti kerätä ja valokuvata lintuja ja nisäkkäitä. Vuonna 1926 kokoelma oli paisunut jo lähes 30 000 lintu- ja nisäkäsnäytteeseen. Samana vuonna California Institute of Technology nimitti Dickeyn Selkärankaisten osaston tutkimusavustajaksi. Dickeyn kokoelma käsitti lopulta yli 50 000 linnun ja nisäkkään nahkaa tai luurankoa, 10 000 luonnonhistoriallista kirjaa ja 7 500 valokuvaa. Dickeyn leski Florence Van Vechten Dickey lahjoitti kokoelman vuonna 1940 Kalifornian yliopistolle (UCLA). Se on eräs maailman hienoimmista Keski-Amerikan ja Yhdysvaltain lounaisosien lintu-ja nisäkäskokoelmista.


title: Donald R. Dickey

text: Dickeyn apuna keräysmatkoilla toimivat muun muassa Adriaan J. van Rossem ja Laurence Markham Huey. van Rossem työskenteli Dickeyn kanssa vuodesta 1911 alkaen ja kirjoitti hänen kanssaan useita artikkeleita, sekä viimeisteli Dickeyltä kesken jääneen teoksen "The Birds of El Salvador". Huey työskenteli Dickeyn kanssa 1915–1932.


title: Donald R. Dickey

text: Dickeyn valokuva-arkisto oli aikansa hienoimpia. Hän teki myös luontoelokuvia, ja merilintujen lentoa esittelevä filmi kiinnosti Howard Hughesin insinöörejä, jotka kehittelivät lentokoneiden siipiä.


title: Donald R. Dickey

text: Dickey nimesi van Rossemin kanssa useita lintujen alalajeja. Yksin hän nimesi räikkäluhtakanan ("Rallus longirostris") alalajin "yumanensis" 1923.


title: Ateenan olympiahalli

text: Ateenan olympiahalli (, , OAKA) on Maroúsissa Suur-Ateenan alueella Kreikassa sijaitseva sisähalli. Se on yksi Euroopan suurimmista ja moderneimmista urheiluhalleista. Halli vihittiin käyttöön kesäkuussa 1995 ja se sijaitsee 9 kilometrin päässä Ateenan keskustasta. Halli on osa suurta Ateenan olympiakeskusta ("Athens Olympic Sports Complex").


title: Bernard Gauthier

text: Bernard Gauthier (22. syyskuuta 1924 Beaumont-Monteux, Drôme, Ranska – 23. marraskuuta 2018) oli ranskalainen maantiepyöräilijä.


title: Bernard Gauthier

text: Gauthier voitti Bordeaux–Pariisi-pyöräilykilpailun vuosina 1951, 1954, 1956 ja 1957. Vuonna 1950 hän sijoittui Ranskan ympäriajossa 17:nneksi johdettuaan kilpailua seitsemän päivän ajan.


title: Gilbert Vallaeys

text: Gilbert Vallaeys (s. 13. maaliskuuta 1944 Blaye, Gironde, Ranska) on ranskalainen korkeushyppääjä.


title: Gilbert Vallaeys

text: Vallaeys edusti Ranskaa Budapestin EM-kilpailuissa 1966 mutta jäi karsintaan tuloksella 200 cm. Kesäkuussa 1965 hän hyppäsi Ranskan ennätyksen 211 cm, joka pysyi voimassa vain 1,5 kuukautta. Ranskan mestaruutta hän ei voittanut kertaakaan. Hän on pituudeltaan 188-senttinen ja painoi kilpavuosinaan 72 kiloa. Seuratasolla hän edusti AC Boulogne-Billancourtia.


title: Fischer

text: Fischer on saksalainen sukunimi, joka merkitsee kalastajaa.


title: Fischer

text: Tunnettuja Fischerejä:


title: Karl-Erik Michelsen

text: Karl-Erik Kristian Michelsen (s. 5. toukokuuta 1957 Ähtäri) on Lappeenrannan teknillisen yliopiston professori. Hän toimi vuonna 2002 perustetun yliopiston erillislaitoksen Etelä-Karjala-instituutin johtajana sen perustamisesta aina kesäkuuhun 2011 saakka, jolloin hänen seuraajanaan aloitti Pertti Kolari.


title: Karl-Erik Michelsen

text: Michelsen kävi koulunsa Joensuussa ja valmistui ylioppilaaksi Joensuun lyseosta. Hän opiskeli historiaa Helsingin yliopistossa ja hakeutui maisteriksi valmistumisensa jälkeen Pennsylvanian yliopistoon Yhdysvaltohin, missä vietti viisi vuotta. Michelsenin tieteellisenä mentorina toimi Thomas P. Hughes, jonka avulla hän löysi oman alansa tiedon- ja innovaatioiden tutkimuksen parissa.


title: Karl-Erik Michelsen

text: Vuonna 1993 Michelsen väitteli filosofian tohtoriksi Helsingin yliopistossa Kansallisen tutkimusjärjestelmän kehityksestä. Hän on työskennellyt muun muassa tutkijana ja tutkimusohjelman koordinaattorina Suomen Akatemiassa sekä Suomen historian professorina Helsingin yliopistossa. Hän toimii myös konsulttina.


title: Karl-Erik Michelsen

text: Vuonna 2002 Michelsen sai Suomen Elektroniikkainsinöörien Seuran palkinnon ansiokkaasta tutkimustyöstä ja vuonna 2003 Tekniikan historian seuran hopeisen ansiomerkin. Vuonna 2015 hän sai Suomen Ekonomien tunnustuspalkinnon kirjastaan "Kone: Perhe, yrittäjyys ja yritys teollisuuden vuosisadalla" (2013). Vuonna 2018 hänet valittiin vuoden professoriksi.


title: Karl-Erik Michelsen

text: Michelsen pelasi koripalloa Joensuun Katajassa kaudella 1976–1977 ja HNMKY:ssä 1977–1982. Vuonna 2007 Michelsen peri tädiltään Stendalin sukukartanon Joroisissa.


title: Fysiikan päivät

text: Suomen fysiikan päivät on fysiikkaa tunnetuksi tekevä ammattilais- ja yleisötapahtuma, jonka Suomen fyysikkoseura järjestää vuosittain eri yliopistojen kanssa.


title: Fysiikan päivät

text: Fysiikan päivät 2008 toteuttivat Suomen fyysikkoseura ry, Turun yliopisto ja Åbo Akademi Turussa.


title: Fysiikan päivät

text: Fysiikan päivät pidettiin 43. kerran Espoon Dipolissa 12.-14. maaliskuuta 2009. Tuolloin Teknillinen korkeakoulun isännöimään tilaisuuteen saapui luennoimaan muun muassa vuonna 2003 fysiikan Nobelin palkinnon supranesteteorioistaan saanut Anthony Leggett.


title: Fysiikan päivät

text: Vuonna 2010 Fysiikan päivät järjestettiin 11.-13. maaliskuuta Jyväskylän Paviljongissa. Tilaisuutta isännöi Jyväskylän yliopiston Fysiikan osasto.


title: Fysiikan päivät

text: Vuonna 2011 Fysiikan päivät on samalla Nordic Physics Meeting, johon Pohjoismaiden lisäksi osallistuu Viron fyysikot. Se järjestetään 29.3.-31.3. Scandic Marina Congress Centerissä Helsingin Katajanokalla. Isäntänä on Helsingin yliopiston Fysiikan laitos.


title: Katherine Stephens

text: Katherine Stephens, s. Brown (s. noin 1853 Englanti - 1954 San Diego) oli englantilainen paleontologi ja luonnontieteilijä, joka muutti Yhdysvaltoihin 1890.


title: Katherine Stephens

text: Katherine "Kate" Brownin kiinnostus luonnonhistoriaan alkoi vierailuista Lontoon museoissa. Jonkin aikaa hän työskenteli British Museumissa, kunnes muutti asumaan serkkunsa luokse San Diegoon. Hän toimi opettajana ja ryhtyi sitten tutkimaan San Diegon simpukoita. Hän tutki sekä maa- että merinilviäisiä. 1898 hän avioitui eläintieteilijä Frank Stephensin kanssa.


title: Katherine Stephens

text: Vuonna 1910 San Diegon luonnonhistoriallinen museo palkkasi Kate Stephensin kuraattoriksi hoitamaan seuran kokoelmia. Yhdentoista vuoden ajan Kate ja Frank hoitivat ja kartuttivat seuran kokoelmia. Koska Frankin kuulo oli heikko ja ajotapansa holtiton, kielsi Kate häntä liikkumasta yksin luonnossa. He tekivätkin kaikki keräysmatkat kahdestaan ja Kate toimi Frankin sihteerinä. Vuosina 1927–1928 Kate tutki fossiilisia kotiloita.